cyanic-selkie/wikianc huggingface dataset:
വിദുരശ്വത
ഇന്ത്യയിലെ കർണാടക സംസ്ഥാനത്തെ ചിക്കബല്ലാപ്പൂർ ജില്ലയിലെ ഗൗരിബിദാനൂർ താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് വിദുരശ്വത. കർണാടക-ആന്ധ്രാ പ്രദേശ് അതിർത്തിക്കടുത്തും ഗൗരിബിദാനൂരിൽ നിന്ന് ഏകദേശം 6 കിലോമീറ്റർ അകലെയും സ്ഥിതി ചെയ്യുന്ന ഈ ഗ്രാമം ഇന്ത്യൻ സ്വാതന്ത്ര്യ സമരത്തിൽ ഒരു പ്രധാന പങ്ക് വഹിച്ചു.
പദോൽപ്പത്തി
ഈ ഗ്രാമത്തിൽ സ്ഥിതി ചെയ്യുന്ന ഒരു വലിയ അശ്വത (വിശുദ്ധ അത്തി) വൃക്ഷത്തിൽ നിന്നാണ് വിദുരാശ്വത എന്ന പേര് ലഭിച്ചത്. മഹാഭാരത കാലത്തെ ഒരു ഐതിഹ്യമനുസരിച്ച്, ധൃതരാഷ്ട്രരാജ്യത്തിലെ ഒരു കൊട്ടാരത്തിലെ വിദുരനാണ് ഈ മരം നട്ടത്. അതിനാൽ വിദുരാശ്വത എന്ന പേര് ലഭിച്ചു. 2001-ൽ ഈ പുരാതന മരം നിലംപതിച്ചു.
ചരിത്രം
ദക്ഷിണേന്ത്യയിലെ ജാലിയൻ വാലാബാഗ് എന്നാണ് വിദുരാശ്വത അറിയപ്പെടുന്നത്. ഇവിടെ ഇന്ത്യൻ നാഷണൽ കോൺഗ്രസ് പതാക ഉയർത്തിയപ്പോൾ 35 ഓളം സ്വാതന്ത്ര്യ സമര സേനാനികൾ രക്തസാക്ഷിത്വം വരിച്ചു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം
ചുറ്റളവ്
സൂത്രവാക്യങ്ങൾ
ഒരു ആകൃതിക്ക് ചുറ്റുമുള്ള ദൂരമാണ് ചുറ്റളവ്. കൂടുതൽ പൊതുവായ രൂപങ്ങൾക്കുള്ള പരിധികൾ ഏത് പാതയും പോലെ കണക്കാക്കാം, ആയാൽ അനന്തമായ പാതയുടെ ദൈർഘ്യവും ഒരു ഘടകമാണ്. പ്രായോഗികമായി കണക്കുകൂട്ടാൻ ഇവ രണ്ടും ബീജഗണിത രൂപങ്ങളാൽ മാറ്റിസ്ഥാപിക്കണം.
വർഗ്ഗം:അളവുകൾ
തൊട്ടിപ്പാൾ
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് തൊട്ടിപ്പാൾ. പറപ്പൂക്കര ഗ്രാമപഞ്ചായത്തിൽ ഉൾപ്പെടുന്ന ഗ്രാമമാണിത്. 108 ദുർഗ്ഗാക്ഷേത്രങ്ങളിൽ ഒന്നായ തൊട്ടിപ്പാൾ ഭഗവതിക്ഷേത്രം ഇവിടെയാണ്. ക്രിസ്റ്റ്യൻ ആരാധനാലയമായ സെന്റ് മേരീസ് ദേവാലയം സ്ഥിതി ചെയ്യുന്നതും ഇവിടെ തന്നെ.
ജനസംഖ്യ
2001 ലെ സെൻസസ് പ്രകാരം തൊട്ടിപ്പാൾ ഗ്രാമത്തിലെ ആകെയുള്ള ജനസംഖ്യ 8241 ആണ്. അതിൽ 4010 പുരുഷന്മാരും 4231 സ്ത്രീകളും ആണ്.
മഡോണ ഡെല്ല സെഗിയോള
1513-1514-ൽ ഇറ്റാലിയൻ നവോത്ഥാന കലാകാരൻ റാഫേൽ വരച്ച ഒരു മഡോണ ചിത്രമാണ് മഡോണ ഡെല്ല സെഗിയോള. ഈ ചിത്രം ഫ്ലോറൻസിലെ പാലാസോ പിറ്റി ശേഖരത്തിൽ സൂക്ഷിച്ചിരിക്കുന്നു. മറിയ കുഞ്ഞായ ക്രിസ്തുവിനെ ആലിംഗനം ചെയ്യുകയും അല്പം കൂടി വളർന്ന ശിശുവായ യോഹന്നാൻ സ്നാപകൻ രണ്ടുപേരെയും നിരീക്ഷിക്കുന്നതായി ചിത്രീകരിച്ചിരിക്കുന്നു. ചിത്രത്തിന്റെ രൂപകൽപ്പന അതേ കാലഘട്ടത്തിലെ മഡോണ ഡെല്ലാ ടെൻഡ എന്ന ചിത്രവുമായി സാമ്യമുള്ളതായി കാണപ്പെടുന്നു.
റോമൻ കാലഘട്ടത്തിൽ വരച്ച ഈ മഡോണയ്ക്ക് ഇതേ വിഷയത്തിലെ മുൻ ഫ്ലോറൻ‌ടൈൻ ചിത്രങ്ങളുടെ കർശനമായ ജ്യാമിതീയ രൂപവും രേഖീയ ശൈലിയും കാണപ്പെടുന്നില്ല. പകരം, ചിത്രത്തിലെ ഊഷ്മള നിറങ്ങൾ ടിഷ്യന്റെയും റാഫേലിന്റെയും വിപരീതശൈലിയിൽ ചിത്രീകരിച്ചിരുന്ന സെബാസ്റ്റ്യാനോ ഡെൽ പിയോംബോയുടെ സ്വാധീനം സൂചിപ്പിക്കുന്നതായി തോന്നുന്നു.
വിവരണം
റോമിൽ വച്ച് റാഫേൽ വരച്ച ഈ ചിത്രം ഒരുപക്ഷേ സ്റ്റാൻസാ ഡി എലിയോഡോറോ പൂർത്തിയായ ഉടനെ ചിത്രീകരിച്ചതാകണം. താമസിയാതെ മെഡിഷ്യൻ ശേഖരത്തിലേക്ക് കടന്ന ഈ ചിത്രം 1589 ആയപ്പോഴേക്കും അവിടെ ഉണ്ടായിരുന്നെങ്കിലും പതിനെട്ടാം നൂറ്റാണ്ട് മുതൽ പിറ്റിയിലാണ്. 1799-ൽ നെപ്പോളിയൻ സൈന്യം ഇത് പാരീസിലേക്ക് കൊണ്ടുപോയെങ്കിലും 1815-ൽ ഫ്ലോറൻസിലേക്ക് തിരികെ കൊണ്ടുവന്നു.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:റാഫേൽ മഡോണാസ്
ഓർക്കിസ് ഇറ്റാലിക്ക
ബാഹ്യ ലിങ്കുകൾ
വർഗ്ഗം:ഓർക്കിഡുകൾ വർഗ്ഗം:സപുഷ്പികൾ വർഗ്ഗം:ഓർക്കിഡേസീ വർഗ്ഗം:വടക്കേ ആഫ്രിക്കയിലെ സസ്യജാലം
കലാഭവൻ നവാസ്
ഒരു മലയാള ചലച്ചിത്ര നടനാണ് കലാഭവൻ നവാസ്. കലാഭവന്റെ സ്റ്റേജ് പരിപാടികളിലൂടെ ശ്രദ്ധേയനായ അദ്ദേഹം 1995ൽ ചൈതന്യം എന്ന ചിത്രത്തിലൂടെയാണ് സിനിമയിൽ അരങ്ങേറ്റം കുറിച്ചത്.
സ്വകാര്യ ജീവിതം
ചലച്ചിത്ര നടനായിരുന്ന അബൂബക്കറിന്റെ മകനാണ് കലാഭവൻ നവാസ്. അദ്ദേഹത്തിന്റെ ഭാര്യ രെഹ്‌നയും ചില ചലച്ചിത്രങ്ങളിൽ അഭിനയിച്ചിട്ടുണ്ട്. അദ്ദേഹത്തിന്റെ സഹോദരൻ നിയാസ് ബക്കറും ‌(മറിമായം കോയ‌) ഒരു അഭിനേതാവാണ്.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മിമിക്രി കലാകാരന്മാർ
മക്കരപ്പറമ്പ് ഗ്രാമപഞ്ചായത്ത്
മലപ്പുറം ജില്ലയിലെ പെരിന്തൽമണ്ണ താലൂക്കിൽ മങ്കട ബ്ളോക്കിലാണ് 11.7 ചതുരശ്ര കിലോമീറ്റർ വിസ്തീർണ്ണമുള്ള മക്കരപറമ്പ് ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിൽ 13 വാർഡുകളുണ്ട്. --നൌഷാദ് (സംവാദം) 13:01, 26 ഡിസംബർ 2012 (UTC)
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ക്രോണിക് പോവെർട്ടി റിസേർച്ച് സെന്റർ
ബ്രിട്ടീഷ് ഐക്യരാജ്യത്തിന്റെ അന്തർദ്ദേശീയ വികസനവകുപ്പിൽ നിന്നുള്ള പ്രാരംഭസാമ്പത്തികസഹായം കൊണ്ട് 2000-ൽ സ്ഥാപിച്ച, വിവിധ സർവ്വകലാശാലകളുടെയും, ഗവേഷണസ്ഥാപനങ്ങളുടെയും സർക്കാരിതരസംഘടനകളുടെയും ഒരു അന്തർദ്ദേശീയ പങ്കാളിത്തസംരംഭമാണു് ക്രോണിക് പോവെർട്ടി റിസേർച്ച് സെന്റർ (Chronic Poverty Research Centre). നിത്യദാരിദ്ര്യം എന്ന ലോകവ്യാപകമായപ്രശ്നത്തെ പഠനാത്മകമായി അഭിമുഖീകരിക്കുകയും അതിന്റെ കാരണങ്ങൾ പഠിച്ചെടുത്തു് പരിഹാരമാർഗ്ഗങ്ങൾ കണ്ടുപിടിക്കുകയും നിർദ്ദേശിക്കുകയും ആണു് ഈ കേന്ദ്രത്തിന്റെ പ്രവർത്തനലക്ഷ്യം. ലോകത്തിന്റെ പല മേഖലകളിലും സനാതനമായി നിലനിൽക്കുന്ന ദരിദ്രാവസ്ഥ പരിഹരിക്കുക എന്നതു് ഐക്യരാഷ്ട്രസഭയുടെ സഹസ്രാബ്ദവികസനലക്ഷ്യങ്ങളുടെയും പൊതുവായ ആഗോളദാരിദ്ര്യനിർമ്മാർജ്ജനപദ്ധതികളുടേയും പ്രഖ്യാപിതനയങ്ങളിൽ പെട്ടതാണു്.
'ക്രോണിക് പോവെർട്ടി റിസേർച്ച് സെന്ററിന്റെ അനുബദ്ധസ്ഥാപനങ്ങൾ
വികസനപഠനസ്ഥാപനം, നെയ്റോബി, കെനിയ
അവലംബങ്ങൾ
വർഗ്ഗം:അന്താരാഷ്ട്ര സംഘടനകൾ
മാനസാന്തരപ്പെട്ട യെസ്ഡി
നവാഗതനായ അരുൺ ഓമന സദാനന്ദൻ നിർമിച്ച് സംവിധാനം ചെയ്ത് വാട്ടർഫാം ബാനറിൽ 2016-ൽ പുറത്തിറങ്ങിയ മലയാള ചലച്ചിത്രമാണ് മാനസാന്തരപ്പെട്ട യെസ്ഡി. പി. ബാലചന്ദ്രൻ, ജയൻ ചേർത്തല, ഇന്ദ്രൻസ് തുടങ്ങിയവരാണ് ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
കഥ
ഒരു സാധാരണ ഗ്രാമത്തിലെ ഏറ്റവും പ്രശസ്തനായ മെക്കാനിക്കാണ് പാപ്പി. പാപ്പിയുടെ ചേട്ടനാണ്‌ ചെത്തനാപ്പി എന്നറിയപ്പെടുന്ന എബ്രഹാം. പാപ്പിയെ തോൽപ്പിക്കാൻ വേണ്ടിയാണ് അയാൾ മറ്റൊരു വർക്ക്‌ഷോപ്പ് നടത്തുന്നത്. പാപ്പിയും ചെത്തനാപ്പിയും തമ്മിൽ എപ്പോഴും വഴക്കാണ്. ഇവരുടെ വഴക്ക് തീർപ്പാക്കാൻ വേണ്ടി നാട്ടുകാർ ഒരു തീരുമാനമെടുത്തു. ഇവരുടെ ഏതു വഴക്കും ബൈക്ക് റേസ് നടത്തി തീർക്കണം. ഇത്തരം മത്സരത്തിൽ ഉപയോഗിച്ചിരുന്ന അവരുടെ പ്രിയ യെസ്ഡി ബൈക്ക് ഒരു പ്രത്യേക സാഹചര്യത്തിൽ പീലിപ്പോസ് എന്ന വ്യക്തിയുടെ കൈയിലെത്തുന്നു. തുടർന്നുണ്ടാകുന്ന രസകരങ്ങളായ ഇവരുടെ മാറ്റങ്ങളാണ് ചിത്രത്തിന്റെ ഇതിവൃത്തം.
കോഴിക്കോട് അടുത്തുള്ള ചെമ്പുകടവ് എന്ന ഗ്രാമത്തിലായിരുന്നു ചിത്രീകരണം.
പുറത്തേക്കുള്ള കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
പ്രഭാതസന്ധ്യ
പി. ചന്ദ്രകുമാർസംവിധാനം ചെയ്ത മധു നിർമ്മിച്ച്  1979 ൽ പുറത്തിറങ്ങിയ ഒരു ഇന്ത്യൻ മലയാള  സിനിമ ആണ് പ്രഭാതസന്ധ്യ. ചിത്രത്തിൽ മധു, ശ്രീവിദ്യ, തിക്കുറിശ്ശി സുകുമാരൻ നായർ, ജോസ് എന്നിവർ അഭിനയിക്കുന്നു. ശ്രീകുമാരൻ തമ്പി രചിച്ച് ശ്യാം സംഗീതം നൽകിയ പാട്ടുകൾ ഈ ചിത്രത്തിലുണ്ട്.
പാട്ടരങ്ങ്
ഗാനങ്ങൾ :ശ്രീകുമാരൻ തമ്പി ഈണം : ശ്യാം
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:മധു നിർമ്മിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:തമ്പി-ശ്യാം ഗാനങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:ചൊവ്വല്ലൂർ കൃഷ്ണൻ കുട്ടി തിരക്കഥ എഴുതിയ ചലച്ചിത്രങ്ങൾ
സോഫിയ ക്വിന്റിനോ
സോഫിയ ക്വിന്റിനോ (1879-1964) പോർച്ചുഗലിൽ ബിരുദം നേടിയ ആദ്യത്തെ വനിതാ ഡോക്ടർമാരിൽ ഒരാളാണ്. പോർച്ചുഗീസ് രാജവാഴ്ചയെ എതിർത്ത ഒരു സജീവ ഫെമിനിസ്റ്റായിരുന്ന അവർ, മുമ്പ് നഴ്‌സിംഗ് ജോലി കന്യാസ്ത്രീകളുടെ കുത്തകയായിരുന്ന ഒരു രാജ്യത്ത്, ഒരു മതേതര നഴ്സിംഗ് സേവനം വികസിപ്പിക്കുന്നതിൽ ഒരു സു പ്രധാന പങ്ക് വഹിച്ചു.
പശ്ചാത്തലം
1879-ൽ പോർച്ചുഗലിലെ കഡാവൽ മുനിസിപ്പാലിറ്റിയിലെ ലാമാസ് ഗ്രാമത്തിലാണ് സോഫിയ ഡ കോൺസിക്കാവോ ക്വിന്റിനോ ജനിച്ചത്. അവൾ ഒടുവിൽ ലിസ്ബൺ യൂണിവേഴ്സിറ്റിയിലെ ഫാക്കൽറ്റി ഓഫ് മെഡിസിൻ ആയി മാറിയ എക്കോള മെഡിക്കോ-സിറുർഗിക്ക ഡി ലിസ്ബോവ (മെഡിക്കൽ-സർജിക്കൽ സ്കൂൾ ഓഫ് ലിസ്ബൺ) എന്ന സ്ഥാപനത്തിൽ പഠനത്തിന് ചേർന്നു. ബിരുദാനന്തരം, "Some Words Regarding the Sensitization of Bacteria" എന്ന തലക്കെട്ടിൽ, ലിസ്ബണിലെ പൊതു ആശുപത്രികളിൽ സേവനം നൽകുന്ന ക്ലിനിക്കൽ അനാലിസിസ് ലബോറട്ടറിയിൽ അവർ അസിസ്റ്റന്റായി ജോലി ചെയ്തു. 1918 നും 1948 നും ഇടയിൽ ലിസ്ബണിലെ പൊതു ആശുപത്രികളിലെ ഫിസിയോതെറാപ്പി സേവനങ്ങളുടെ മേധാവിയായിരുന്ന അവർ, ഒരു ജനറൽ ഡോക്ടറായും ഹൈസ്കൂൾ അധ്യാപികയായും ജോലി ചെയ്തു. കരിയറിന്റെ മധ്യത്തിൽ അവൾ യൂണിവേഴ്സിറ്റിയിൽ തിരിച്ചെത്തുകയും 1931 ൽ പാരീസ് യൂണിവേഴ്സിറ്റിയിലെ ഫാക്കൽറ്റി ഓഫ് മെഡിസിനിൽ നിന്ന് ബിരുദം നേടുകയും ചെയ്തു.
നഴ്സിംഗ്
ഒന്നാം ലോക മഹായുദ്ധം (1914-18) പൊട്ടിപ്പുറപ്പെട്ടത് സൈനികർക്കും യുദ്ധത്തിൽ പരിക്കേറ്റവർക്കും അവരുടെ കുടുംബങ്ങൾക്കും പിന്തുണയുമായി നിരവധി സ്ത്രീ പ്രസ്ഥാനങ്ങൾ സൃഷ്ടിക്കുന്നതിലേക്ക് നയിച്ചു. "യുദ്ധത്തിന്റെ ഇരകൾക്കുള്ള പോർച്ചുഗീസുകാരുടെ സഹായം" രൂപീകരിച്ചത് കത്തോലിക്കാ സഭയാണ് എന്നിരുന്നാലും, അത്തരം പരിചരണം മതവുമായി ബന്ധപ്പെടുത്തരുതെന്ന് ശക്തമായി വാദിച്ച സോഫിയ ക്വിന്റിനോ 1914-ൽ സൃഷ്ടിക്കപ്പെട്ടതും പോർച്ചുഗലിൽ കന്യാസ്ത്രീകൾക്ക് മാത്രമായി നടത്താത്ത ആദ്യത്തെ നഴ്സിംഗ് കോഴ്സുകൾ നടത്തിയതുമായ ഒരു മതേതര സംഘടനയായ പെല പത്രിയയുടെ പ്രധാന സാരഥികളിൽ ഒരാളായിരുന്നു. 1916 മാർച്ചിൽ ജർമ്മനി പോർച്ചുഗലിനെതിരെ യുദ്ധം പ്രഖ്യാപിച്ചതിനുശേഷം, പോർച്ചുഗീസ് വിമൻ ക്രൂസേഡ് എന്ന സംഘടനയിലെ നഴ്സിംഗ് പരിശീലനത്തിന്റെ മേധാവിയായിരുന്നു ക്വിന്റിനോ. യുദ്ധരംഗത്ത് അണിനിരന്ന സൈനികർക്ക് സഹായം നൽകുകയും യുദ്ധസേവനത്തിനായി സ്ത്രീകളെ സംഘടിപ്പിക്കുകയും യുദ്ധ മുന്നണിയിലേയ്ക്ക് തണുപ്പിനെ പ്രതിരോധിക്കുന്ന വസ്ത്രങ്ങൾ നൽകുന്നതുപോലെയുള്ള സേവനങ്ങൾ നൽകുന്ന പോർച്ചുഗലിലെ ആദ്യത്തെ സ്ഥാപനങ്ങളിലൊന്നായിരുന്നു ഇത്.
ഡെബോറാ ആൻ വോൾ
ഡെബോറാ ആൻ വോൾ (ജനനം: ഫെബ്രുവരി 7, 1985) ഒരു അമേരിക്കൻ നടിയാണ്. എച്ച്ബിഓ നാടക പരമ്പരയായ 'ട്രൂ ബ്ലഡ്' ലെ ജെസ്സീക്ക ഹംബ്ലി, നെറ്റ് ഫ്ലക്സ് ഷോ ആയ ഡെയർ ഡെവിളിലെ കരൺ പേജ് തുടങ്ങിയ കഥാപാത്രങ്ങൾ, ദ ഡിഫെൻറേർസ്, ദ പണിഷർ തുടങ്ങിയ പരമ്പരകളിലെ വേഷങ്ങൾ തുടങ്ങിയവയിലൂടെയാണ് അവർ കൂടുതൽ അറിയപ്പെടുന്നത്. മദേർസ് ഡേ (2010), സംഡേ ദിസ്‍ പെയിൻ വിൽ ബി യൂസ്ഫുൾ ടു യൂ (2011), കാച്ച് .44 (2011), റൂബി സ്പാർക്ക്സ് (2012), മീറ്റ് മീ ഇൻ ഇൻ മോണ്ടിനെഗ്രോ (2014), ദ ഓട്ടോമാറ്റിക് ഹേറ്റ് 2015) തുടങ്ങിയ ചിത്രങ്ങളിലും അവർ ശ്രദ്ധേയങ്ങളായ വേഷങ്ങൾ ചെയ്തിട്ടുണ്ട്.
ആദ്യകാലജീവിതം
1985 ഫെബ്രുവരി 7 ന് ന്യൂയോർക്കിലെ ബ്രൂക്ലിനിലാണ് ഡെബോറ ആൻ വോൾ ജനിച്ചത്. പിതാവ് ഒരു ആർക്കിടെക്റ്റും മാതാവ് കാത്തി വോൾ ബെർക്ക്ലി കരോൾ സ്കൂളിലെ ഒരു അധ്യാപികയുമായിരുന്നു. ഡെബോറാ ജർമൻ, ഐറിഷ് വംശജയാണ്. പാസ്കെൽ കോളേജിയേറ്റ് ഇൻസ്റ്റിറ്റ്യൂട്ട് ഫോർ ഹൈസ്കൂളിൽ പഠനം നടത്തുകയും 2007 ൽ യൂണിവേഴ്സിറ്റി ഓഫ് കാലിഫോർണിയയിലെ യു.എസ്.സി. സ്കൂൾ ഓഫ് ഡ്രാമറ്റിക് ആർട്ട്സിൽനിന്ന് ബിരുദം നേടുകയും ചെയ്തു. ലണ്ടനിലെ റോയൽ അക്കാദമി ഓഫ് ഡ്രാമാറ്റിക് ആർട്സിൽനിന്നും അവർ പരിശീലനം നേടിയിട്ടുണ്ട്.
അവലംബം
വർഗ്ഗം:1985-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ നാടകനടിമാർ
ഒരു സ്വകാര്യം
ഭദ്ര പ്രൊഡക്ഷൻസിന്റെ ബാനറിൽ വിന്ധ്യൻ നിർമ്മിച്ച മലയാള ചലച്ചിത്രമാണ് ഒരു സ്വകാര്യം. ഹരികുമാർ കഥയും തിരക്കഥയും സംഭാഷണവുമെഴുതി സംവിധാനം ചെയ്ത ഈ ചിത്രം 1983ലാണ് പ്രദർശനശാലകളിൽ എത്തിയത്.
വേണു നാഗവള്ളി, ജലജ എന്നിവർ പ്രധാന കഥാപാത്രങ്ങളെ അവതരിപ്പിച്ചു. മമ്മൂട്ടി, ജഗതി ശ്രീകുമാർ, നെടുമുടി വേണു,ഭരത് ഗോപി,തൊടുപുഴ വാസന്തി, ശ്രീനിവാസൻ തുടങ്ങിയവരും അഭിനയിച്ചിട്ടുണ്ട്.
അവലംബം
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഹരികുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
രജത് ശർമ്മ
ഇന്ത്യ ടിവി എന്ന ഹിന്ദി ചാനലിന്റെ മുഖ്യ പത്രാധിപരും ചെയർമാനുമാണ് രജത് ശർമ്മ.
വിവാദങ്ങൾ
ഇന്ത്യ ടിവിയിൽ അവതരിപ്പിക്കുന്ന ആപ് കി അദാലത്ത് ഷോ ജനപ്രിയ പരിപാടിയിൽ പ്രധാനമന്ത്രി നരേന്ദ്ര മോദിയുടെ അഭിമുഖം സംപ്രേഷണം ചെയ്തത് വിവാദമായിരുന്നു. മാധ്യമപ്രവർത്തകർ അഭിമുഖം നടത്തുന്നത് മുൻകൂട്ടി നിശ്ചയിച്ച അജണ്ടയനുസരിച്ചാണെന്നു അഭിമുഖത്തിൽ മോദി  പറഞ്ഞിരുന്നു. ഇതിനെത്തുടർന്ന് മുതിർന്ന മാധ്യമ പ്രവർത്തകനും ഇന്ത്യാ ടിവി എഡിറ്റോറിയൽ ഡയറക്ടറുമായ ഖമർ വഹീദ് നഖ്‌വി ഇന്ത്യാ ടിവിയിൽ നിന്നും രാജിവെച്ചു. മോദിയുമായുളള അഭിമുഖം മുൻ കൂട്ടി തയ്യാറാക്കിയതായിരുന്നു എന്നായിരുന്നു അദ്ദേഹത്തിന്റെ ആരോപണം.
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:മാധ്യമ പ്രവർത്തകർ വർഗ്ഗം:1956-ൽ ജനിച്ചവർ
പിൻനിലാവ്
സി. രാധാകൃഷ്ണന്റെ അതേ പേരിലുള്ള കഥയെ അടിസ്ഥാനമാക്കി 1983-ൽ സെഞ്ച്വറി ഫിലിംസിന്റെ ബാനറിൽ തോപ്പിൽ ഭാസി രചിച്ച് പി ജി വിശ്വംഭരൻ സംവിധാനം ചെയ്ത് രാജു മാത്യു നിർമ്മിച്ച്   പുറത്തിറങ്ങിയ ഒരു ഇന്ത്യൻ മലയാളം നാടക ചലച്ചിത്രമാണ് പിൻനിലാവ്. മധു, ശ്രീവിദ്യ, മമ്മൂട്ടി, മോഹൻലാൽ, പൂർണിമ ഭാഗ്യരാജ്, എം ജി സോമൻ, മുകേഷ്, മണിയൻ പിള്ള രാജു, സുകുമാരി എന്നിവർ അഭിനയിക്കുന്നു. ഇളയരാജയാണ് സംഗീതം ഒരുക്കിയത്. അച്ഛനും മകനും തമ്മിലുള്ള നൈതികതയുടെ പോരാട്ടമാണ് ചിത്രം പറയുന്നത്.
പ്ലോട്ട്
കേശവ പണിക്കർ ( മധു ) ഒരു സത്യസന്ധനായ സർക്കാർ എഞ്ചിനീയറാണ്, ഏത് കൈക്കൂലി വാഗ്ദാനങ്ങളെയും നിഷ്കളങ്കമായി ചെറുക്കുന്നു. അദ്ദേഹത്തിന്റെ ഏക മകൻ ഗോവിന്ദനുണ്ണി ( മമ്മൂട്ടി ) എംബിബിഎസിന് തിരഞ്ഞെടുക്കപ്പെടുന്നു, അതിൽ പണിക്കർ അഭിമാനിക്കുന്നു. ഉണ്ണി പാർവതിയുമായി ( പൂർണ്ണിമ ഭാഗ്യരാജ് ) പ്രണയത്തിലാണ്, അവരുടെ വിവാഹം ഇരുവരുടെയും മാതാപിതാക്കളും ഏകദേശം നിശ്ചയിച്ചു. എന്നാൽ കോളേജിൽ ചേർന്നതിന് ശേഷം ഉണ്ണിയിൽ മാറ്റങ്ങൾ കാണുന്നു. സമ്പന്ന കുടുംബങ്ങളിലെ കേടായ കൂട്ടുകാരുമായി ചീത്ത കൂട്ടുകെട്ടിൽ ഏർപ്പെട്ട ഉണ്ണി മദ്യം, കഞ്ചാവ് അശ്ലീലം തുടങ്ങിയവയിലേക്ക് തിരിയുകയും അവന്റെ ക്ലാസുകളിൽ പങ്കെടുക്കുന്നത് നിർത്തുകയും ചെയ്യുന്നു.
അവരുടെ നേതാവായ അഴിമതിക്കാരനായ കരാറുകാരൻ പദ്‌നാഭൻ പിള്ളയുടെ ( അടൂർ ഭാസി ) മകൻ രഘു ( മോഹൻലാൽ ), ഉണ്ണിയെ എല്ലാ വിധത്തിലും കൈകാര്യം ചെയ്യുന്നു. ഉണ്ണി അച്ഛന്റെ പേരിൽ കൈക്കൂലി വാങ്ങാൻ തുടങ്ങുകയും ഒടുവിൽ സ്വന്തം വീട്ടിൽ നിന്ന് പണം മോഷ്ടിക്കുകയും ചെയ്യുന്നു. ഈ പ്രക്രിയയിൽ, അവൻ തന്റെ പിതാവിനെ അകറ്റുകയും വീട്ടിൽ നിന്ന് പുറത്താക്കപ്പെടുകയും ചെയ്യുന്നു. "പാപത്തിന്റെ വീട്ടിൽ" അവൻ തന്റെ കോളേജ് സഹപാഠികളോടൊപ്പം താമസം കണ്ടെത്തുന്നു. വീടിന്റെ വാടകയുടെ ഒരു ഭാഗം നൽകാൻ കഴിയാതെ വന്നപ്പോൾ സുഹൃത്തുക്കൾ അവനെ ഒഴിവാക്കാൻ തുടങ്ങിയതിനാൽ പിന്നീട് അവിടെ താമസിക്കാൻ അദ്ദേഹത്തിന് ബുദ്ധിമുട്ടായി.
ഇതിനിടയിൽ, കസിനും കാമുകനുമായ പാർവതി അദ്ദേഹത്തെ പതിവായി സന്ദർശിക്കാറുണ്ട്. അവന്റെ തെറ്റുകൾ മനസ്സിലാക്കാൻ പാർവതിക്ക് കഴിഞ്ഞു, പക്ഷേ അവൾക്ക് പോലും അവനെ അവന്റെ അച്ഛനുമായി ഒന്നിപ്പിക്കാൻ കഴിഞ്ഞില്ല. അതിനുശേഷം, പിതാവിന്റെ സമ്മതമില്ലാതെ ഉണ്ണി പാർവതിയുമായുള്ള വിവാഹം നിശ്ചയിച്ചു. ഉണ്ണിയെ സാമ്പത്തികമായി പിന്തുണച്ച കുടുംബസുഹൃത്തായ ഡോ.ഗോപി (എം ജി സോമൻ) വിവാഹത്തിൽ ഉണ്ണിക്ക് തന്റെ തെറ്റ് ബോധ്യപ്പെടുത്തുന്നു. അവൻ ക്ഷമ ചോദിക്കാൻ തന്റെ പിതാവിനെ സമീപിക്കുന്നു, പക്ഷേ അവന്റെ പിതാവ് മരിച്ചതായി കാണുന്നു.
കാസ്പർ മാജിക്കോ
ഹൂലിയോ ആൽബർട്ടോ ക്രൂസ് ഗാർസിയ (Julio Alberto Cruz García) (സാൻ ഹുവാൻ; പോർട്ടോ റിക്കോ, ജൂൺ 21, 1989) ഒരു പ്യൂർട്ടോറീക്കൻ റാപ്പറും ഗാനരചയിതാവും ഗായകനുമാണ്. കാസ്പ്ർ മാജിക്കോ എന്ന സ്റ്റേജ് നാമത്തിലാണ് കൂടൂതലും അറിയപ്പെടുന്നത്. നിയോ ഗാർസിയ ഡാരെൽ എന്നിവരുമായി പാടിയ ടേ ബോട്ടേ എന്ന പാട്ടിലൂടെയാണ് അദ്ദേഹം പ്രശസ്തനായത്. ഈ ഗാനം വില്പനകളുടെ എണ്ണ പ്രകാരം സ്വർണ്ണ ലേബൽ കരസ്ഥമാക്കുകയും ബിൽബോഡ് മാസികയിലും സ്പോട്ടിഫൈ ചാർട്ടുകളിൽ ഉന്നത സ്ഥാനത്തെത്തുകയും ചെയ്തു. മറ്റൊരു ഗാനമായ നോ ടെ വേയോ നല്ല വില്പന നേടുകയും പ്ലാറ്റിനം ലേബൽ കരസ്ഥമാക്കുകയും ചെയ്തു.
കാസ്പർ മാജിക്കോ പ്യൂർട്ടോറീക്കോയിലെ സാൻ ഹുവാനിൽ 1989 ജൂൺ 21 നാണ് ജനിച്ചത്. അത്ര നല്ല ബാല്യകാലം അവകാശപ്പെടാനില്ലാത്ത കാസ്പർ തെരുവോരങ്ങളിലും മറ്റുമാണ് ജീവിച്ചത്. പല തെരുവു ഗാങുകളുലും ഭാഗമായ കാസ്പരിനെ ലഹരിമരുന്ന് കൈവശം വച്ചതിന് 2010 ൽ പോലീസ് അറസ്റ്റ് ചെയ്ത് ജയിലിലടച്ചു. 2014 കാസ്പർ ജയിൽ മോചിതനായി.
സംഗീത സപര്യ
സംഗീതവുമായുള്ള ബന്ധം 12 വയസ്സുള്ളപ്പോൾ തന്നെ നടന്നു. അന്ന് അനുവെൽ എ.എ. എന്ന ഗായകന്റെ സഹോദരൻ അലേക്സാണ്ഡർ ഗസ്മേയിനെ പരിചയപ്പെടുകയും അദ്ദേഹം കാസ്പറിനെ സംഗീത സ്റ്റുഡീയോയും മറ്റും കാണിച്ചുകൊടുക്കുകയും ചെയ്തു. അക്കാലത്ത് അദ്ദേഹം മറ്റു പല ഗായകർക്കും വേണ്ടി ഗാനങ്ങൾ രചിക്കുകയുണ്ടായി. 16 വയസ്സായപ്പോൾ ആനുവെലുമായി ചേർന്ന് ഒരു ഡൂയറ്റ് ഗാനം ആലപിച്ചു. ഇക്കാലത്താണ് ലഹരിമരുന്ന് കടത്തിന് അദ്ദേഹം ജയിൽ ശിക്ഷ അനുഭവിക്കുകയുണ്ടായത്.
അലക്സ് മാത്യു
പ്രമുഖ ഭാരതീയ ശിൽപ്പിയും അദ്ധ്യാപകനുമാണ് അലക്സ് മാത്യു (ജനനം:). ചിത്രകാരൻ കെ.പി. കൃഷ്ണകുമാറിന്റെ നേതൃത്ത്വത്തിൽ പ്രവർത്തിച്ചിരുന്ന റാഡിക്കൽ ഗ്രൂപ്പിന്റെ പ്രവർത്തനങ്ങളിൽ സജീവമായിരുന്നു.
ജീവിതരേഖ
തിരുവനന്തപുരത്ത് ജനിച്ചു. തിരുവനന്തപുരം കോളേജ് ഓഫ് ഫൈൻ ആർട്സ്, ബറോഡ എം.എസ് സർവകലാശാല, എച്ച്.എഫ്.ബി.കെ, ബർലിൻ എന്നിവടങ്ങളിലായി കലാ പഠനം പൂർത്തിയാക്കി. തൃശൂരിലെ ശക്തൻ തമ്പുരാൻ സ്മാരകത്തിലെ ശിൽപ്പം ഇദ്ദേഹത്തിന്റേതാണ്. ബറോഡ എം.എസ്. സർവകലാശാലയിലും തൃപ്പൂണിത്തുറ ആർ.എൽ.വി കോളേജിലും അദ്ധ്യാപകനായിരുന്നു. ഇപ്പോൾ എസ്.എൻ. സ്കൂൾ ഓഫ് പെർഫോമിങ് ആർട്സ്, ഹൈദരാബാദ് കേന്ദ്ര സർവകലാശാലയിലെ അദ്ധ്യാപകനാണ്.
കൊച്ചി-മുസിരിസ് ബിനാലെയിൽ
കൊച്ചി-മുസിരിസ് ബിനാലെയിൽ പെപ്പർഹൗസിന്റെ നടുത്തളത്തിൽ കൂറ്റൻ നങ്കൂരത്തിന്റെ ഇൻസ്റ്റളേഷൻ ഒരുക്കിയിരുന്നു.
പുറം കണ്ണികൾ
വർഗ്ഗം:ഇന്ത്യൻ ശില്പികൾ
ടോയ് സ്റ്റോറി
പിക്സാർ അനിമേഷൻ സ്റ്റുഡിയോസ് നിർമിച്ചു വാൾട്ട് ഡിസ്നി പിക്ചർസ്‌ വിതരണം നിർവ്വഹിച്ചു 1995-ൽ റിലീസ് ചെയ്ത ഒരു അമേരിക്കൻ അനിമേഷൻ ചിത്രമാണ് ടോയ് സ്റ്റോറി. ജോൺ ലാസ്സെറ്റർ സംവിധാനം ചെയ്ത ഈ ചിത്രം ആദ്യത്തെ മുഴുനീള കമ്പ്യൂട്ടർ അനിമേഷൻ ചിത്രവും പിക്സാറിന്റെ ആദ്യ ചിത്രവുമാണ്. ഒരു കൂട്ടം പാവകളുടെ കഥപറയുന്ന ടോയ് സ്റ്റോറി, മുഖ്യകഥാപാത്രങ്ങളായ വുഡി എന്ന ഒരു കൗബോയ് പാവ, പിന്നെ ബസ്സ് ലൈറ്റിയർ എന്ന ഒരു ബഹിരാകാശ സഞ്ചാരിയുടെ രൂപമുള്ള പാവയും തമ്മിലുള്ള ബന്ധം വെള്ളിത്തിരയിൽ അവതരിപ്പിച്ചു. മനുഷ്യരെ പോലെ സംസാരിക്കാനും ചലിക്കാനും ശേഷിയുള്ള പാവകൾ പക്ഷെ, മനുഷ്യരുടെ മുന്നിൽ ജീവനില്ലാത്തപോലെ നടിക്കും. ചിത്രത്തിന് കഥയെഴുതിയത് ജോൺ ലാസ്സെറ്റർ, ആൻഡ്രൂ സ്റ്റാൻറ്റൺ, ജോയൽ കോഹൻ, അലെക് സൊകൊലോ, ജോസ് വീഡൺ എന്നിവർ ചേർന്നാണ്. റാൻഡി ന്യൂമാൻ സംഗീതസംവിധാനം നിർവഹിച്ചു.
1988 -ൽ പിക്സാർ നിർമ്മിച്ച, ഒരു പാവയുടെ കാഴ്ചപ്പാടിൽ നിന്ന് കഥപറഞ്ഞ, ടിൻ ടോയ് എന്ന ഷോർട്ട് ഫിലിമിന്റെ വിജയത്തിന് ശേഷം ഡിസ്നി അവരെ ഒരു മുഴുനീള കമ്പ്യൂട്ടർ അനിമേഷൻ ചിത്രത്തിനായി സമീപിച്ചു. ലാസ്സെറ്റർ, സ്റ്റാൻറ്റൺ, പീറ്റ് ഡോക്ടർ എന്നിവർ കഥ പലരീതിയിൽ അവതരിപ്പിക്കാൻ ശ്രമിച്ചെങ്കിലും ഡിസ്നി അവയെല്ലാം തിരസ്കരിക്കുകയാണ് ചെയ്തത്. അനേകം പരാജയപ്പെട്ട ശ്രമങ്ങൾക്ക് നിർമ്മാണം നിർത്തിവെക്കുകയും, തിരക്കഥ തിരുത്തിയെഴുതാൻ ശ്രമിക്കുകയും ചെയ്തു. ഒടുവിൽ ആഗ്രഹിച്ച ഭാവവും പ്രമേയം ഉള്ള ഒരു തിരകഥ രൂപപ്പെടുത്താൻ അവർക്ക് കഴിഞ്ഞു. അന്ന് നാമമാത്രമായ ജീവനക്കാരുണ്ടായിരുന്ന പിക്സാർ സ്റ്റുഡിയോ സാമ്പത്തിക ബുദ്ധിമുട്ടുകൾക്കിടയിലും സ്വയം ചിത്രം നിർമ്മിക്കുകയായിരുന്നു.
ബോക്സ് ഓഫീസിൽ വൻവിജയം നേടിയ ചിത്രം 361 ദശലക്ഷം ഡോളർ വരുമാനം നേടി. ചിത്രത്തിന്റെ അനിമേഷൻ, തിരക്കഥയുടെ സങ്കീർണത, നർമം എന്നിവ പ്രശംസിക്കപ്പെട്ടു. എക്കാലത്തെയും മികച്ച അനിമേഷൻ ചിത്രങ്ങളിൽ ഒന്നായാണ് പല നിരൂപകരും ചിത്രത്തെ കണക്കാക്കുന്നത്. മികച്ച തിരക്കഥ, മികച്ച പശ്ചാത്തല സംഗീതം, മികച്ച ഗാനം (“യു ഹാവ് ഗോട്ട് എ ഫ്രണ്ട് ഇൻ മീ”) എന്നിവക്ക് അക്കാദമി അവാർഡ് നാമാനിർദ്ദേശങ്ങൾ ലഭിച്ചതു കൂടാതെ ഒരു സ്പെഷ്യൽ അചീവ്മെന്റ് അവാർഡ് ഈ ചിത്രം നേടുകയും ചെയ്തു. 2005 -ൽ ചിത്രത്തിന്റെ സാംസ്‌കാരിക, ചരിത്രപരമായ, സൗന്ദര്യപരമായ പ്രാധാന്യം കണക്കിലെടുത്ത് നാഷണൽ ഫിലിം റെജിസ്റ്ററിയിൽ ഉൾപ്പെടുത്തി. ടോയ് സ്റ്റോറി അനേകം പാവകൾ, വീഡിയോ ഗെയിംസ്, തീം പാർക്ക് ആകർഷണങ്ങൾ എന്നിവക്ക് പ്രചോദനമായി. രണ്ടു അനുബന്ധചിത്രങ്ങൾ ടോയ് സ്റ്റോറി 2, ടോയ് സ്റ്റോറി 3 എന്നിവ യഥാക്രമം 1999-ലും 2010-ലും പുറത്തിറങ്ങി. നാലാം ചിത്രമായ ടോയ് സ്റ്റോറി 4 2018 -ൽ റിലീസ് ചെയ്യുമെന്ന് പ്രതീക്ഷിക്കുന്നു.
അവലംബം
വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ഉദാ ദേവി പാസി
ഇന്ത്യയിൽ നടന്ന ആദ്യകാല സ്വാതന്ത്ര്യ സമരനായികയായിരുന്നു ഉദാ ദേവി പാസി ഇംഗ്ലീഷ്: Uda Devi (Hindi- hi:ऊदा देवी) ഇംഗ്ലീഷ് ഈസ്റ്റ് ഇന്ത്യാ കമ്പനിക്കെതിരെ സിക്കന്തർ ബാഗിൽ വച്ചു നടന്ന സമരം നയിച്ചു. ദളിതരായ പാസി സമൂഹത്തിൽ ഉത്തർ പ്രദേശിലെ ലക്നൗവിലെ ഉജിരാവ്ൻ ഗ്രാമത്തിൽ ജനിച്ചു
റഫറൻസുകൾ
വർഗ്ഗം:1857-ൽ മരിച്ചവർ വർഗ്ഗം:ദലിത് സ്ത്രീകൾ വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
മുരിയാട്
ജനസംഖ്യ
2001 ലെ സെൻസസ് പ്രകാരം മുരിയാട് ഗ്രാമത്തിലെ ആകെയുള്ള ജനസംഖ്യ ആണ്. അതിൽ പുരുഷന്മാരും സ്ത്രീകളും ആണ്.
മോഡിഫൈഡ് ന്യൂട്ടോണിയൻ ഡയനാമിൿസ്
താരാപഥങ്ങളുടെ ചില പ്രത്യേക സ്വഭാവങ്ങളെ വിശദീകരിയ്ക്കാനായി ന്യൂട്ടൺന്റെ  ചലനനിയമങ്ങളെ പരിഷ്കരിച്ച് ഉണ്ടാക്കിയെടുത്ത ഒരു സിദ്ധാന്തമാണ് മോഡിഫൈഡ് ന്യൂട്ടോണിയൻ ഡയനാമിൿസ് അഥവാ MOND എന്നറിയപ്പെടുന്നത്. താരാപഥങ്ങളിലെ നക്ഷത്രങ്ങളുടെ നിരീക്ഷിയ്ക്കപ്പെട്ട വേഗതകൾക്ക് ന്യൂട്ടോണിയൻ പ്രവചനത്തിൽ നിന്നുള്ള വ്യത്യാസം വിശദീകരിയ്ക്കാനായി ഇസ്രായേലി ഭൗതികശാസ്തജ്ഞനായ  മൊർദേഹായി മിൽഗ്രോം 1982 ൽ ഉണ്ടാക്കിയെടുത്തതാണ് ഈ സിദ്ധാന്തം. 1960 കളിലും 70 കളിലും താരാപഥങ്ങളിലെ നക്ഷത്രങ്ങളുടെ വേഗത സംബന്ധിച്ച് പുറത്തുവന്ന നിരീക്ഷണങ്ങളുടെ പ്രധാന ചുരുക്കം അവയുടെ വേഗത താരാപഥങ്ങളുടെ കേന്ദ്രത്തിൽ നിന്ന് അകന്നുപോകുന്തോറും സ്ഥിരമായിത്തന്നെ നിൽക്കുന്നു എന്നുള്ളതായിരുന്നു. ന്യൂട്ടോണിയൻ ചലനനിയമങ്ങൾ പ്രകാരം ഇവയുടെ വേഗത കേന്ദ്രത്തിൽ നിന്ന് അകലുംതോറും കുറഞ്ഞുവരണം. താരാപഥങ്ങളുടെ പുറം അരികുകളിലെ നക്ഷത്രങ്ങളിൽ അനുഭവപ്പെടുന്ന ഗുരുത്വബലം, അവയിലെ അഭികേന്ദ്ര  ത്വരണത്തിന്റെ (centripetal acceleration) വർഗത്തിനനുസരിച്ചാണ് എന്ന് സങ്കല്പിച്ചാൽ ഈ വ്യതിയാനം വിശദീകരിയ്ക്കാം എന്ന് മിൽഗ്രോം നിർദ്ദേശിച്ചു. ന്യൂട്ടോണിയൻ ഗുരുത്വാകർഷണനിയമങ്ങളിൽ ഇത് ഈ ത്വരണത്തിന് ആനുപാതികമായിട്ടാണ് (വർഗത്തിനല്ല). മറ്റൊരു രീതിയിൽ പറഞ്ഞാൽ ഗുരുത്വാകർഷണം ദൂരത്തിന്റെ വർഗ്ഗമൂലത്തിനനുസരിച്ച് കുറയുന്നതിനുപകരം ലഘുവായി ദൂരത്തിനനുസരിച്ചുമാത്രം കുറയുന്നു എന്ന് സങ്കല്പിച്ചാലും ഇതേ നിഗമനത്തിലെത്താം. ന്യൂട്ടന്റെ നിയമങ്ങളിൽ നിന്നുള്ള വ്യതിയാനം സൗരയൂഥത്തിലോ  ഭൂമിയിലോ അനുഭവപ്പെടുന്നതിലും വളരെ കുറഞ്ഞ ത്വരണ സാഹചര്യങ്ങളിൽ മാത്രമാണ് അനുഭവപ്പെടുക.
അവലംബങ്ങൾ
വർഗ്ഗം:താരാപഥങ്ങൾ വർഗ്ഗം:ഭൗതിക പ്രപഞ്ചശാസ്ത്രം വർഗ്ഗം:ജ്യോതിർഭൗതികം വർഗ്ഗം:ഗാലക്റ്റിക് ജ്യോതിശാസ്ത്രം
ലിൻഡൗ വിളക്കുമാടം
ജർമ്മനിയിലെ തെക്കേ അറ്റത്തുള്ള ലിൻഡാവുവിൽ കോൺസ്റ്റാൻസ് തടാകത്തിനരികിലെ 33 മീറ്റർ (108 അടി) ഉയരവും അതിന്റെ അടിഭാഗത്ത് 24 മീറ്റർ (79 അടി) ചുറ്റളവുകളുമുള്ള ഒരു വിളക്കുമാടം ആണ് ലിൻഡൗ വിളക്കുമാടം. അതിന്റെ മുൻഭാഗത്ത് ഒരു ക്ലോക്ക് ഉണ്ട് എന്നത് ശ്രദ്ധേയമാണ്.
ചരിത്രം
1853 മുതൽ 1856 വരെ ലിൻഡൗ തുറമുഖത്തേക്കുള്ള പ്രവേശന കവാടത്തിലെ പടിഞ്ഞാറൻ മോളിലാണ് വിളക്കുമാടം നിർമ്മിച്ചിരിക്കുന്നത്. 1856 ഒക്ടോബർ 4 നാണ് ഈ വിളക്കുമാടം ആദ്യമായി തെളിയിച്ചത്. മങ്‌ടൂം ടവർ 1230 ലൈറ്റ് സ്റ്റേഷനായി ഇത് തുടർന്നു.
വെളിച്ചവും ഒപ്റ്റിക്സും
പ്രവർത്തനത്തിന്റെ ആദ്യ വർഷങ്ങളിൽ, എണ്ണ ഉപയോഗിച്ചുള്ള തീ കൊണ്ടാണ് വെളിച്ചം സൃഷ്ടിച്ചിരുന്നത്. അക്കാലത്ത് സൂക്ഷിപ്പുകാരൻ വലിയ ചട്ടിയിൽ തീ പടർന്ന് സൂക്ഷിക്കുകയും ഒരു മണിയും ചൂളക്കുഴലും പ്രവർത്തിപ്പിക്കുകയും ചെയ്തിരുന്നു. പിന്നീട് തീ കത്തിക്കാൻ മണ്ണെണ്ണയും പിന്നീട് വാതകവും ഉപയോഗിക്കാൻ തുടങ്ങി.
1936 മുതൽ ടവർ വൈദ്യുതപരമായി പ്രവർത്തിക്കുകയും 1990 കളുടെ തുടക്കത്തിൽ ഓട്ടോമേറ്റ് ചെയ്യുകയും ചെയ്തു. റേഡിയോ സിഗ്നലുകൾ ഉപയോഗിച്ച് കപ്പലുകൾക്ക് ആവശ്യാനുസരണം പ്രകാശം തെളിയിക്കുന്നു.
ഓരോ മൂന്ന് സെക്കൻഡിലും ഒരു ഫ്ലാഷായിട്ടാണ് പ്രകാശം കാണുന്നത്. ഇത് കറങ്ങുന്ന രണ്ട് പരാബോളിക് റിഫ്ലക്ടറുകൾ സൃഷ്ടിക്കുന്നു.
പുറം കണ്ണികൾ
വർഗ്ഗം:വിളക്കുമാടങ്ങൾ
സെഫ്രാൻതസ് കാന്റിഡ
ഓട്ടം സെഫ്രിലില്ലി, വൈറ്റ് വിൻഡ് ഫ്ലവർ, പെറുവിയൻ സ്വാംപ് ലില്ലി എന്നീ സാധാരണ നാമങ്ങളിലറിയപ്പെടുന്ന സെഫ്രാൻതസ് കാന്റിഡ (Zephyranthes candida) റെയിൻ ലില്ലിയുടെ (Zephyranthes) ഒരു സ്പീഷീസാണ്. തെക്കേ അമേരിക്കയിലെയും അർജന്റീന, ഉറുഗ്വേ, പരാഗ്വേ, ബ്രസീൽ തുടങ്ങിയ പ്രദേശങ്ങളിലെ തദ്ദേശവാസിയാണ്. ഒട്ടേറെ സ്ഥലങ്ങളിൽ അലങ്കാര സസ്യമായും പ്രകൃതിദത്തമായും കാണപ്പെടുന്ന ഈ ഇനം ദക്ഷിണാഫ്രിക്ക, ഇന്ത്യൻ ഉപഭൂഖണ്ഡം, സിംബാബ്വെ, സീഷെൽസ്, മധ്യ, തെക്കൻ ചൈന, കൊറിയ, നൻസി-ഷോട്ടോ ( റുക്യൂ ദ്വീപുകൾ ), ഭൂട്ടാൻ, സോളമൻ ദ്വീപുകൾ, ക്യൂൻസ് ലാന്റ്, നൗറു, ടോങ്ക,  സൊസൈറ്റി ഐലന്റ്സ്, മരിയാന ദ്വീപുകൾ, തെക്ക് കിഴക്കൻ അമേരിക്ക ( ടെക്സാസ് മുതൽ നോർത്ത് കരോലിന വരെ), ലെസ്സർ ആന്റില്ലെസ്, പെറു) തുടങ്ങിയ സ്ഥലങ്ങളിലും കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ഉദ്യാന സസ്യങ്ങൾ വർഗ്ഗം:തെക്കേ അമേരിക്കയിലെ സസ്യജാലം വർഗ്ഗം:അലങ്കാരസസ്യങ്ങൾ വർഗ്ഗം:ബ്രസീലിലെ സസ്യങ്ങൾ വർഗ്ഗം:അർജന്റീനയിലെ സസ്യജാലം വർഗ്ഗം:അമരില്ലിഡേസി വർഗ്ഗം:വിഷസസ്യങ്ങൾ
ജമ്മു-കാശ്മീർ റൈഫിൾസ്
ഏതെങ്കിലും ഒരു പ്രാദേശികഭരണാധികാരിയുടെ പ്രദേശത്തു നിന്നും ഇന്ത്യൻ കരസേനയിലേയ്ക്ക് പ്രത്യേക റജിമെന്റായി കൂട്ടിചേർക്കപ്പെട്ട ഏക സായുധവിഭാഗമാണ് ജമ്മു-കശ്മീർ റൈഫിൾസ്.1963 ലാണ് ജമ്മു-കശ്മീർ റൈഫിൾസ് എന്നു നാമകരണം ചെയ്യപ്പെട്ടത്.
അവലംബം
വർഗ്ഗം:ഇന്ത്യൻ കരസേന
അഗ്നിക്ഷേത്രം
2021 ലെ കണക്കുകൾപ്രകാരം, ലോകത്ത് ആകെ 167 അഗ്നിശമന ക്ഷേത്രങ്ങളുള്ളതിൽ 45 എണ്ണം മുംബൈയിലും 105 എണ്ണം ഇന്ത്യയുടെ മറ്റ് ഭാഗങ്ങളിലും 17 മറ്റ് രാജ്യങ്ങളിലുമാണ്. ഇതിൽ 9 എണ്ണം (ഇറാനിലെ 1 ഉം ഇന്ത്യയിൽ 8 ഉം) മാത്രം അറ്റാഷ് ബെഹ്‌റം എന്നറിയപ്പെടുന്ന പ്രധാന ക്ഷേത്രങ്ങളും ബാക്കിയുള്ളവ അഗ്യാരികൾ എന്നറിയപ്പെടുന്ന ചെറിയ ക്ഷേത്രങ്ങളുമാണ്.
അവലംബം
വർഗ്ഗം:സൊറോസ്ട്രിയൻ മതം
മമ്പാട് ഗ്രാമപഞ്ചായത്ത്
മലപ്പുറം ജില്ലയിലെ നിലമ്പൂർ താലൂക്കിൽ, വണ്ടൂർ ബ്ലോക്കിലാണ് മമ്പാട് ഗ്രാമപഞ്ചായത്ത് സ്ഥിതി ചെയ്യുന്നത്. 1963-ൽ രൂപീകൃതമായ മമ്പാട് ഗ്രാമപഞ്ചായത്തിനു 67.93 ചതുരശ്രകിലോമീറ്റർ വിസ്തീർണ്ണമുണ്ട്. ഈ ഗ്രാമപഞ്ചായത്തിന് 19 വാർഡുകളാണുള്ളത്.
അവലംബം
വർഗ്ഗം:മലപ്പുറം ജില്ലയിലെ ഗ്രാമപഞ്ചായത്തുകൾ
അയൊണീകരണം
ആറ്റത്തിലും തന്മാത്രയിലും ചാർജ്ജുള്ള കണങ്ങൾ ചേർത്തോ മാറ്റിയോ അതിനെ ചാർജ്ജുള്ള അയോണുകളായി മാറുന്ന പ്രക്രിയയെ അയോണീകരണം (English: Ionization) എന്നു പറയുന്നു. അയോണുകൾ വൈദ്യുത ചാർജ്ജുള്ള കണങ്ങളാണ്.അതിനാൽ ഇവ വൈദ്യുതചാലകമായി പ്രവർത്തിക്കുന്നു.
ബാഹ്യ ലിങ്കുകൾ
വർഗ്ഗം:രസതന്ത്രം
കേരള ബജറ്റ് 2016
2016 ലെ കേരള സർക്കാറിൻറെ ബജറ്റ് മുഖ്യമന്ത്രിയായ ഉമ്മൻചാണ്ടിയാണ് അവതരിപ്പിച്ചത്.2016 ഫെബ്രുവരി 12 നായിരുന്നു ഇത്.ധനമന്ത്രിയുടെ അഭാവത്തിൽ മുഖ്യമന്ത്രി ഉമ്മൻ ചാണ്ടി ആണ് ബട്ജെറ്റ് അവതരിപിച്ചത്.
പ്രധാന ഉള്ളടക്കം
ഗ്രാമീണവികസനപദ്ധതികള്ക്ക് 4057 കോടി രൂപയും പൊതുമേഖല സ്വകാര്യ പങ്കാളിതോടെ ഉള്ള പദ്ധതികള്ക്ക്7 2500 കോടി രൂപയും വകയിരുത്തി. ബീ പീ എൽ കുടുംബത്തിനു ഇനി മുതൽ റേഷൻ കടകൾ വഴി സൗജന്യമായി അരി വിതരണം ചെയ്യും ,ഇത് വരെ ഒരു രൂപാ നിരക്കിൽ വിതരണം ചെയ്ത അരി ആണ് ഇനി സൗജന്യമായി നല്കുതന്നത്.കാര്ഷി്ക ആദായ നികുതി എടുത്തു കളഞ്ഞത് കാര്ഷിിക മേഖലക്ക് ഗുണകരമാകും.വില തകര്ച്ച് നേരിടുന്ന റബ്ബർ മേഖലയെ സഹായിക്കാൻ 500 കോടി വകയിരുത്തി .എല്ലാ വീടിനും ഒന്പറതു വാട്ടിന്റെ രണ്ടു എൽ ഈ ഡീ ബള്ബുടകൾ സൗജന്യം ആയി നല്കും.ഏലം കര്ഷബകര്ക്ക് ഉള്ള രണ്ടു ശതമാനം നികുതി എടുത്തു കളഞ്ഞു. കമ്പി ഉള്ള കട്ടില ,കൈത്തറി ഉല്പന്നങ്ങൾ,കളിമണ്ൺ പാത്രങ്ങൾ ,പ്രതിമകൾ ,റബ്ബർ ഉല്പെന്നങ്ങൾ ,അന്ധര്ക്കു്ള്ള ഉപകരണങ്ങൾ ..തുടങ്ങിയവയുടെ നികുതി കുറച്ചത് കൊണ്ട് വിലയും കുറയും. നികുത് കൂട്ടിയത് പോളിപ്രോപ്പിലിൻ ബാഗ് ,പ്ലാസ്റ്റിക്‌ കുപ്പിയിലെ സോഡാ ,ശീതള പാനിയങ്ങൾ.
വിദ്യാഭ്യാസ മേഖലക്ക് 1330.79 കോടി രൂപയും ,റോഡ്‌ ,പാലങ്ങൾ ഇവയുടെ നിര്മാേണത്തിന് 1206 കോടി ,ആരോഗ്യ മേഖലക്ക് 1013 കോടി രൂപയും വകയിരുത്തി.
ബട്ജെടിലെ പ്രധാന നീക്കിയിരുപ്പ്
കേരള നിയമസഭ ചരിത്രത്തിലെ രണ്ടാമത്തെ ദൈര്ഘ്ര്യ മുള്ള ബട്ജെറ്റ് അവതരണം ആണ് ഉമ്മൻ ചാണ്ടി നടത്തിയത്. ഒന്നാമത് 2016 ജൂലൈ 8 ലെ തോമസ് എെസകിന്റേതാണ്.
അവലംബം
വർഗ്ഗം:കേരളത്തിന്റെ സമ്പദ്‌വ്യവസ്ഥ
മെസ്റ്റിസോ
സമ്മിശ്ര യൂറോപ്യൻ തദ്ദേശീയ അമേരിക്കൻ വംശജരെ സൂചിപ്പിക്കാൻ വംശീയ വർഗ്ഗീകരണത്തിന് ഉപയോഗിക്കുന്ന ഒരു പദമാണ് മെസ്റ്റിസോ (meh-STEE-tzo). ലാറ്റിനമേരിക്ക പോലുള്ള ചില പ്രദേശങ്ങളിൽ അവരുടെ പൂർവ്വികർ അല്ലെങ്കിലും സാംസ്കാരികമായി യൂറോപ്യൻ ആയ ആളുകളെയും പരാമർശിക്കാനായി ഈ വാക്ക് ഉപയോഗിക്കുന്നു. ഇന്നത്തെ ലാറ്റിനമേരിക്കയുടെ ഭൂരിഭാഗവും സ്പെയിൻ നിയന്ത്രിച്ചിരുന്ന കാലം മുതൽ മെസ്റ്റിസോകൾ നിലവിലുണ്ട്. ഒരു മെസ്റ്റിസോ സാധാരണയായി ഒരു സ്പാനിഷ് പിതാവിന്റെയോ ഒരു തദ്ദേശീയ അമേരിക്കൻ അമ്മയുടെയോ മകനോ മകളോ ആയിരുന്നു. ചില ലാറ്റിനമേരിക്കൻ രാജ്യങ്ങളിലെ ജനസംഖ്യയുടെ ഏറ്റവും വലിയ ഭാഗമാണ് മെസ്റ്റിസോകൾ, ലോകത്തിലെ ഏറ്റവും വലിയ ജനസംഖ്യയുള്ള സ്പാനിഷ് സംസാരിക്കുന്ന രാഷ്ട്രമായ മെക്സിക്കോയിലെ ജനസംഖ്യയുടെ ഭൂരിഭാഗവും മെസ്റ്റിസോകളുടെ വലിയൊരു വിഭാഗമാണ്.
കൊളോണിയൽ കാലഘട്ടത്തിൽ നിരവധി തദ്ദേശീയരായ അമേരിക്കക്കാരെ റോമൻ കത്തോലിക്കാ മതത്തിലേക്ക് പരിവർത്തനം ചെയ്യുകയും അവരുടെ പരമ്പരാഗത ഭാഷയ്ക്ക് പകരം സ്പാനിഷ് ഭാഷ ഉപയോഗിക്കുകയും ചെയ്തു. മെക്സിക്കൻ വിപ്ലവത്തിന് ശേഷം വംശീയ വ്യത്യാസങ്ങളില്ലാതെ ഒരു ഏകീകൃത മെക്സിക്കൻ ഐഡന്റിറ്റി സൃഷ്ടിക്കാനുള്ള ശ്രമങ്ങളിൽ ഗവൺമെന്റ് "മെസ്റ്റിസാജെ" പ്രത്യയശാസ്ത്രം സ്വീകരിക്കുകയും സജീവമായി പ്രോത്സാഹിപ്പിക്കുകയും ചെയ്തു.
അവലംബം
വർഗ്ഗം:യുണൈറ്റഡ് സ്റ്റേറ്റ്സിലെ വംശീയ ഗ്രൂപ്പുകൾ വർഗ്ഗം:പെറുവിലെ ജനവിഭാഗങ്ങൾ വർഗ്ഗം:സ്പാനിഷ് വാക്കുകളും ശൈലികളും വർഗ്ഗം:CS1 Spanish-language sources (es) വർഗ്ഗം:Articles with hAudio microformats
നരിക്കുത്ത്
വയനാട്ടിലെ കുറുമർ, മുള്ളുവക്കുറുമർ കുറിച്യർ, ചെട്ടിമാർ, പതിയർ എന്നീ വിഭാഗങ്ങൾക്കിടയിൽ കാണപ്പെട്ടിരുന്ന പഴയകാല ആചാരം. നാട്ടിലിറങ്ങി വളർത്തുമൃഗങ്ങളേയും മനുഷ്യനേയും മറ്റും ആക്രമിക്കുന്ന നരി(കടുവ)കളെ വലയിൽക്കുടുക്കി കുന്തം കൊണ്ട് കുത്തിക്കൊല്ലുന്നതാണ് നരിക്കുത്ത്.
അങ്കം
നരിക്കുത്ത് ഒരുതരം അങ്കമായിട്ടാണ് കരുതപ്പെട്ടിരുന്നത്. ആക്രമണകാരിയായ കടുവയെ ഇരുമ്പ് കൊണ്ടുള്ള അഗ്രത്തോടുകൂടിയ നീളമുള്ള കുന്തം കൊണ്ട് കുത്തിക്കൊലപ്പെടുത്തണം. കൊല്ലപ്പെട്ട കടുവയെ പ്രത്യേകസ്ഥലത്ത് കെട്ടിത്തുക്കുന്നു. നരിക്കണ്ടി എന്നാണ് ഇത് അറിയപ്പെടുന്നത്. അംശം അധികാരിയെ വിവരമറിയിക്കുന്നു. അദ്ദേഹം സ്ഥലം സന്ദർശിച്ച് മഹസ്സർ തയ്യാറാക്കുന്നു.
അവലംബം
വർഗ്ഗം:കേരളത്തിലെ ആചാരങ്ങൾ
ഹിന്ദു വിധവാ പുനർവിവാഹ നിയമം, 1856
ബ്രിട്ടീഷ് ഈസ്റ്റ് ഇന്ത്യ കമ്പനി, 1856 ജൂലൈ 26 ൽ പാസാക്കിയ നിയമമാണ്ഹിന്ദു വിധവാ പുനർവിവാഹ നിയമം, 1856. Act XV, 1856 എന്നും ഇതറിയപ്പെടുന്നു. ഭാരതത്തിൽ, കമ്പനി ഭരണത്തിൻ കീഴിലുള്ള മുഴുവൻ പ്രദേശങ്ങളിലേയും വിധവകളുടെ പുനർവിവാഹത്തെ നിയമ വിധേയമാക്കുന്ന ഭരണഘടനാ നിർമ്മാണമാണ് ഇതിലൂടെ നടന്നത്. ഡൽഹൗസി പ്രഭുവാണ് നിയമനിർമ്മാണത്തിനായുള്ള കരട് തയ്യാറാക്കിയത്. അദ്ദേഹത്തിന്റെ പിൻഗാമിയായി വന്ന കാനിംഗ് പ്രഭുവാണ് നിയമം പാസാക്കിയത്. വില്യം ബെന്റിക് പ്രഭു സതി നിരോധിച്ചതിന് ശേഷം, ഇന്ത്യൻ സാമൂഹ്യ വ്യവസ്ഥയിൽ കാതലായ മാറ്റമുണ്ടാക്കിയ ഒരു നിയമനിർമ്മാണമായിരുന്നു ഇത്
ഹൈന്ദവരിലെ ഉന്നത കുലത്തിൽപ്പെടുന്നവരിൽ അക്കാലത്ത് വിധവാ പുനർവിവാഹം അനുവദിച്ചിരുന്നില്ല. കുലമഹിമ ഉയർത്തിപ്പിടിക്കുന്നതിനും സ്വത്ത് വഹകൾ നഷ്ടപ്പെടാതിരിക്കുന്നതിനുമായാണ് ഇത്തരം നിരോധനം നിലനിന്നിരുന്നത്. ശൈശവവിവാഹം നിലവിലുണ്ടായിരുന്ന അക്കാലത്ത്, കൗമാര പ്രായത്തിലുള്ള നിരവധി വിധവകൾ ഇതുമൂലമുള്ള വൈഷമ്യങ്ങൾ അനുഭവിച്ചിരുന്നു. ഇതിൽ നിന്നുള്ള ഒരു മോചനത്തിന് ഹിന്ദു വിധവാ പുനർവിവാഹ നിയമം വിധവകളെ സഹായിച്ചു. എന്നാൽ, മരണപ്പെട്ട ഭർത്താവിന്റെ സ്വത്തിൽ പൂർണ്ണ അവകാശം സ്ഥാപിക്കുന്നതിന് ഈ  നിയമത്തിൽ വകുപ്പുണ്ടായിരുന്നില്ല.
ബംഗാളി നവോത്ഥാന പ്രവർത്തകനായിരുന്ന ഈശ്വര ചന്ദ്ര വിദ്യാസാഗർ ആയിരുന്നു ഇത്തരമൊരാവശ്യമുന്നയിച്ച് നിയമനിർമ്മാണ സഭയെ സമീപിച്ചിരുന്നവരിൽ പ്രമുഖൻ. ഇതിനെ എതിർത്ത് വലിയൊരു വിഭാഗം മുന്നോട്ടുവന്നിരുന്നു. രാധാകൃഷ്ണദേബ് സ്ഥാപിച്ച ധർമ്മസഭയായിരുന്നു എതിർപ്പ് പ്രകടിപ്പിച്ചത്. അനുകൂലിച്ച് നിവേദനം നൽകിയവരുടെ നാലിരട്ടിപ്പേരുടെ ഒപ്പ് സഹിതം എതിർക്കുന്ന വിഭാഗം നിവേദനം നൽകിയെങ്കിലും, ഡൽഹൗസി പ്രഭുവിന്റെ ശക്തമായ നിലപാടോടെ നിയമം പാാസാക്കി.
നിയമം
"Whereas it is known that, by the law as administered in the Civil Courts established in the territories in the possession and under the Government of the East India Company, Hindu widows with certain exceptions are held to be, by reason of their having been once married, incapable of contracting a second valid marriage, and the offsprings of such widows by any second marriage are held to be illegitimate and incapable of inheriting property; and"
"Whereas many Hindus believe that this imputed legal incapacity, although it is in accordance with established custom, is not in accordance with a true interpretation of the precepts of their religion, and desire that the civil law administered by the Courts of Justice shall no longer prevent those Hindus who may he so minded from adopting a different custom, in accordance with the dictates of their own conscience, and"
"Where it is just to relieve all such Hindus from this legal incapacity of which they complain, and the removal of all legal obstacles to the marriage of Hindu widows will tend to the promotion of good morals and to the public welfare;"
"It is enacted as follows:" "I. No marriage contracted between Hindus shall be invalid, and the issue of no such marriage shall be illegitimate, by reason of the woman having been previously married or betrothed to another person who was dead at the time of such marriage, any custom and any interpretation of Hindu Law to the contrary notwithstanding."
"2. All rights and interests which any widow may have in her deceased husband's property by way of maintenance, or by inheritance to her husband or to his lineal successors, or by virtue of any will or testamentary disposition conferring upon her, without express permission to remarry, only a limited interest in such property, with no power of alienating the same, shall upon her re-marriage cease and determine as if she had then died; and the next heirs of her deceased husband or other persons entitled to the property on her death, shall thereupon succeed to the same ...."
"3. Except as in the three preceding sections is provided, a widow shall not by reason of her re-marriage forfeit any property or any right to which she would otherwise be entitled, and every widow who has re-married shall have the same rights of inheritance as she would have had, had such marriage been her first marriage."
അവലബം
വർഗ്ഗം:സ്ത്രീകൾ
കരിമണ്ണൂർ ഗ്രാമപഞ്ചായത്ത്
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ബേറിയോൺ
മൂന്നു ക്വാർക്കുകളാൽ നിർമ്മിതമായ ഒരു മിശ്രകണികയാണ് ബേറിയോൺ(ഒരു ക്വാർക്കും ഒരു ആന്റിക്വാർക്കും ചേർന്നുള്ള  മെസോണുകളിൽ നിന്നും വ്യത്യസ്തമാണ് ഈ ട്രൈക്വാർക്കുകൾ). ക്വാർക്കുകളാൽ നിർമ്മിതമായ ഹാഡ്രോൺ കുടുംബത്തിൽപ്പെട്ടതാണ് ബേറിയോണുകളും മെസോണുകളും. βαρύς(barys, കനമുള്ള) എന്ന ഗ്രീക്ക് വാക്കിൽ നിന്നാണ് ഇതിന്റെ ഉത്ഭവം. ഇതു കണ്ടുപിടിയ്ക്കുന്ന വേളയിൽ എന്നറിയപ്പെട്ടിരുന്ന മറ്റു കണങ്ങളെല്ലാം ഇതിനേക്കാൾ ഭാരം കുറഞ്ഞതായിരുന്നു. ക്വാർക്കിൽ അധിഷ്ഠിതമായതിനാൽ ബേറിയോൺ ശക്ത ന്യൂക്ലിയാർ പ്രവർത്തനത്തിൽ ഏർപ്പെടുന്നു. പ്രോട്ടോണുകളും ന്യൂട്രോണുകളും ആണ് ഏറ്റവും പ്രധാനപ്പെട്ട ബേറിയോണുകൾ. പ്രപഞ്ചത്തിലെ ദൃശ്യഗോചരമായ ഭൂരിഭാഗം ദ്രവ്യവും നിർമ്മിയ്ക്കപ്പെട്ടിരിയ്ക്കുന്നത് ബേറിയോണുകളാൽ ആണ്.
ഒരു ബേറിയോണിലെ ക്വാർക്കുകളുടെയെല്ലാം എതിർക്വാർക്കുകളാക്കിയാൽ കിട്ടുന്ന കണികയെ ആ ബേറിയോണിന്റെ ആന്റി ബേറിയോൺ എന്നു വിളിയ്ക്കുന്നു. ഉദാഹരണത്തിന് ഒരു പ്രോട്ടോൺ രണ്ടു ഉപരി ക്വാർക്കുകളും ഒരു  നിമ്ന ക്വാർക്കും ചേർന്നുള്ളതാണ്. രണ്ടു നിമ്ന ക്വാർക്കുകളും ഒരു ഉപരി ക്വാർക്കും ചേർന്ന കണത്തെ ആന്റി-പ്രോട്ടോൺ എന്നു വിളിയ്ക്കുന്നു.
കുഴികുത്തി
കേരളത്തിലും കർണ്ണാടകത്തിലും കാണപ്പെടുന്ന പശ്ചിമഘട്ടതദ്ദേശവാസിയായ ഒരു മൽസ്യമാണ് കുഴികുത്തി. . ഗുരുതരമായ വംശനാശഭീഷണി നേരിടുന്ന ഒരു മൽസ്യമാണിത്. ചുവന്ന കനറീസ് ബാർബ് എന്നും അറിയപ്പെടുന്നു.
ഒരു മീറ്ററോളമോ അതിലുമേറെയോ നീളം വയ്ക്കുന്ന ഒരു മൽസ്യമാണിത്
വരദരാജപെരുമാൾ ക്ഷേത്രം
തമിഴ്നാട്ടിലെ കാഞ്ചീപുരത്ത് സ്ഥിതിചെയ്യുന്ന ഒരു ഹിന്ദുക്ഷേത്രമാണ് വരദരാജപെരുമാൾ ക്ഷേത്രം. മഹാവിഷ്ണു, ലക്ഷ്മി എന്നീ ദേവതകളെ ആരാധിക്കുന്ന ഈ ക്ഷേത്രം വൈഷ്ണവരുടെ ദിവ്യദേശങ്ങൾ എന്ന 108 ക്ഷേത്രങ്ങളിൽ ഒന്നായി കരുതപ്പെടുന്നു.
വൈകി വന്ന വസന്തം
മധു നിർമ്മിച്ച് ബാലചന്ദ്ര മേനോൻ സംവിധാനം ചെയ്ത 1980 ലെ ഇന്ത്യൻ മലയാള ചിത്രമാണ് വൈകി വന്ന വസന്തം. ചിത്രത്തിൽ മധു, ശ്രീവിദ്യ, അംബിക, രഘുരാജ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ശ്രീകുമാരൻ തമ്പി എഴുതിയ വരികൾക്ക് ശ്യാം സംഗീതമൊരുക്കി.
ഗാനങ്ങൾ
ഗാനങ്ങൾ :ശ്രീകുമാരൻ തമ്പി ഈണം : ശ്യാം
പൾസ് പോളിയോ
ലഘുചിത്രം| പൾസ് പോളിയോ ദിനത്തിൽ, ഗ്വാളിയറിലെ ഒരു കുട്ടിക്ക് വാക്സിനേഷൻ നൽകുന്നു. അഞ്ച് വയസ്സിന് താഴെയുള്ള എല്ലാ കുട്ടികൾക്കും പ്രതിരോധ കുത്തിവയ്പ്പ് നൽകി ഇന്ത്യയിൽ പോളിയോ നിർമ്മാർജ്ജനം ചെയ്യുന്നതിനായി ഇന്ത്യാ ഗവൺമെന്റ് ആരംഭിച്ച രോഗപ്രതിരോധ പ്രവർത്തനമാണ് പൾസ് പോളിയോ. പൾസ് വാക്സിനേഷൻ പ്രോഗ്രാം, പോളിയോമയലൈറ്റിസ് കേസുകൾ നിരീക്ഷിക്കൽ എന്നിവയിലൂടെ ഈ പദ്ധതി പോളിയോയെ നിയന്ത്രിക്കാൻ ലക്ഷ്യമിടുന്നു.
ചരിത്രം
ഇന്ത്യയിൽ, പോളിയോയ്ക്കെതിരായി എക്സ്പാൻഡഡ് പ്രോഗ്രാം ഓൺ ഇമ്മ്യൂണൈസേഷൻ (ഇപിഐ) ഉപയോഗിച്ച് 1978 ൽ പ്രതിരോധപ്രവർത്തനങ്ങൾ ആരംഭിച്ചു. 1999 ആയപ്പോഴേക്കും 60% ശിശുക്കൾക്കും വാക്സിൻ നൽകി. ഇതിനിടയിൽ, ഓരോരുത്തർക്കും മൂന്ന് ഡോസ് ഓറൾ പോളിയോ വാക്സിൻ ലഭ്യമാക്കിയിരുന്നു.
1985 ൽ രാജ്യത്തെ എല്ലാ ജില്ലകളിലേക്കും യൂണിവേഴ്സൽ ഇമ്മ്യൂണൈസേഷൻ പ്രോഗ്രാം (യുഐപി) ആരംഭിച്ചു. പോളിയോ ബാധിതരുടെ എണ്ണം 1987 ൽ ആയിരങ്ങളിൽ നിന്ന് 2010 ആവുമ്പോഴേക്കും വളരെക്കുറഞ്ഞു.
ലോകാരോഗ്യ സംഘടന യുടെ 1988 ലെ ഗ്ലോബൽ പോളിയോ നിർമാർജ്ജന സംരംഭത്തെ പിന്തുടർന്ന്, 1995 ൽ ഇന്ത്യ 100% ഫലം ലക്ഷ്യമിട്ടുള്ള യൂണിവേഴ്സൽ ഇമ്മ്യൂണൈസേഷൻ പ്രോഗ്രാമിനൊപ്പം പൾസ് പോളിയോ രോഗപ്രതിരോധ പദ്ധതി ആരംഭിച്ചു.
ഇന്ത്യയിൽ അവസാനമായി പോളിയോ റിപ്പോർട്ട് ചെയ്യപ്പെട്ടത് 2011 ജനുവരി 13 ന് പശ്ചിമ ബംഗാളിലും ഗുജറാത്തിലുമാണ്. പിന്നീട് പോളിയോ കേസുകളൊന്നും റിപ്പോർട്ട് ചെയ്യപ്പെടാത്തതിനാൽ 2014 മാർച്ച് 27 ന് ലോകാരോഗ്യ സംഘടന (ഡബ്ല്യുഎച്ച്ഒ) ഇന്ത്യയെ പോളിയോ രഹിത രാജ്യമായി പ്രഖ്യാപിച്ചു.
പ്രിവന്റീവ് പൾസ് പോളിയോ
പൾസ് പോളിയോ ഇമ്മ്യൂണൈസേഷൻരാജ്യത്തെ ഓരോ വ്യക്തിയെയും ലക്ഷ്യമിടുന്നതാണ്. മെച്ചപ്പെട്ട സാമൂഹിക സമാഹരണ പദ്ധതിയിലൂടെ വിദൂര സമൂഹങ്ങളിലെ കുട്ടികളിലേക്ക് പോലും എത്തിച്ചേരാൻ ഇത് ശ്രമിക്കുന്നു.
ഉൾപ്പെടുന്ന ഘട്ടങ്ങൾ
വിവധ ഏജൻസിയുടെ സഹായത്തോടെ, വാക്സിനേഷൻ ദിന അവബോധ സന്ദേശം നൽകുന്നു. വീടുതോറുമുള്ള പ്രചാരണത്തോടെ വാക്സിനേഷൻ ബൂത്തുകൾ സ്ഥാപിക്കുന്നു.
ബുദ്ധിമുട്ടുകൾ
വികസിത രാജ്യങ്ങളിലെ കുട്ടികളെ സംരക്ഷിക്കുന്നതിന് മൂന്ന് ഡോസ് വാക്സിൻ മതിയെന്ന് പരിശോധനയിൽ തെളിഞ്ഞു, എന്നാൽ ഇന്ത്യയിലെ ചില പ്രദേശങ്ങളിൽ ഇത് പര്യാപ്തമല്ലെന്ന് വ്യക്തമായി. ഓരോ കുട്ടിക്കും എട്ട് മുതൽ പത്ത് വരെ ഡോസുകൾ ആരോഗ്യ കുടുംബക്ഷേമ മന്ത്രാലയം ശുപാർശ ചെയ്തു.
ഇന്ത്യയിലെ ചില പ്രദേശങ്ങളിലെ കുട്ടികൾ ദുർബലരാണ്, പലപ്പോഴും വയറിളക്കവും ഉണ്ടാകുന്നു, ഇത് വാക്സിനുകളുടെ കാര്യക്ഷമത കുറയ്ക്കുന്നു. വെളിയിടങ്ങളിലെ വിസർജ്ജനം മൂലമുള്ള മലിനീകരണം, മൺസൂൺ വെള്ളപ്പൊക്കം, ശുദ്ധജലദൗർലഭ്യം എന്നിവ   പോളിയോ വൈറസ് ബാധ വർദ്ധിപ്പിക്കുന്നു. തൽഫലമായി, വളരെ കുറഞ്ഞ ഡോസ് വാക്സിൻ ലഭിക്കുന്ന കുട്ടികൾക്ക് പൂർണ്ണ പരിരക്ഷ ലഭിക്കുകയില്ല, ചിലപ്പോൾ പോളിയോ പിടിപെടുന്നു.
അതിനാൽ, പോളിയോ ഉന്മൂലന പരിപാടി കുട്ടികളുടെ പ്രതിരോധശേഷി വർദ്ധിപ്പിക്കുന്നതിനും മുൻകരുതൽ എന്ന നിലയിലും വീണ്ടും വീണ്ടും തുള്ളികൾ നൽകുന്നു.
ഇന്ത്യയുടെ പല ഭാഗങ്ങളും വിദൂരവും യാത്രചെയ്യാൻ പ്രയാസവുമാണ്. ചില പ്രദേശങ്ങളിലെ ആളുകൾക്ക് സർക്കാർ ആരോഗ്യ അധികാരികൾ മോശവും ജാതി-വിവേചനപരവുമായ ചികിത്സ നൽകിയിരുന്നു, ഇത് പ്രതിരോധ പദ്ധതിയെ ബാധിക്കുന്നു. പോളിയോവാക്സിൻ തുള്ളികൾ വന്ധ്യതയ്ക്ക് കാരണമാകുമെന്ന അഭ്യൂഹങ്ങളും തടസ്സമാവുന്നു.
പ്രതിരോധ കുത്തിവയ്പ്പുകളെക്കുറിച്ചുള്ള അഭ്യൂഹങ്ങൾ പ്രദേശത്തിനനുസരിച്ച് വ്യത്യാസപ്പെട്ടിരുന്നു. നവജാതശിശുക്കൾക്കും രോഗികളായ കുട്ടികൾക്കും അല്ലെങ്കിൽ മുമ്പ് കുത്തിവയ്പ് നൽകിയ കുട്ടികൾക്കും പ്രതിരോധ കുത്തിവയ്പ്പ് നൽകുന്നത് സുരക്ഷിതമല്ലെന്ന് ചിലർ വിശ്വസിച്ചു. രോഗിയായതിനാൽ വാക്സിനേഷൻ എടുക്കാത്ത ഒരു പെൺകുട്ടിയിലായിരുന്നു ഇന്ത്യയിലെ അവസാന പോളിയോ കേസ്. പോളിയോ തുള്ളികൾ പന്നികളുടെയോ നായ്ക്കളുടെയോ എലികളുടെയോ രക്തത്തിൽ നിന്നോ പന്നി കൊഴുപ്പിൽ നിന്നോ ഉണ്ടാക്കുന്നതായും അഭ്യൂഹങ്ങളുണ്ടായിരുന്നു.
ഡോക്ടർമാരുടെയും നഴ്സുമാരുടെയും മോശം പങ്കാളിത്തം, വാക്സിൻ പരിപാലിക്കുന്നതിലും സംഭരിക്കുന്നതിലുമുള്ള ബുദ്ധിമുട്ട്, സമൂഹത്തിലെ അംഗങ്ങളുടെ പിന്തുണക്കുറവ് എന്നിവ പോളിയോവാക്സിൻ പ്രോഗ്രാമിൽ പ്രശ്നങ്ങൾ സൃഷ്ടിച്ചു
പിന്തുണ
നടൻ അമിതാഭ് ബച്ചൻ സന്നദ്ധപ്രവർത്തനം നടത്തി, അലംഭാവത്തിനെതിരെ ടിവി, റേഡിയോ സ്പോട്ടുകൾ ചിത്രീകരിക്കുകയും കുട്ടികൾക്ക് വ്യക്തിപരമായി കുത്തിവയ്പ് നൽകുകയും ചെയ്തു.
ഇന്ത്യൻ, അഫ്ഗാൻ ക്രിക്കറ്റ് ടീമുകൾ അവരുടെ ദേശീയ അന്തർദേശീയ പോളിയോ നിർമാർജന ശ്രമങ്ങളെ പിന്തുണച്ചിട്ടുണ്ട്.
ഇന്ത്യയിലെ പൾസ് പോളിയോ ആവൃത്തിയുമായി പോളിയോ ഇതര അക്യൂട്ട് ഫ്ലാസിഡ് പക്ഷാഘാത നിരക്ക് തമ്മിലുള്ള പരസ്പര ബന്ധം
2017 അവസാനം വരെയുള്ള ഡാറ്റ നിരീക്ഷിക്കുന്ന ഒരു പഠനം ഇന്ത്യയിലെ പൾസ് പോളിയോ ആവൃത്തിയുമായി പോളിയോ ഇതര അക്യൂട്ട് ഫ്ലാസിഡ് പക്ഷാഘാത നിരക്കിനെ പരസ്പരബന്ധിതമാക്കുന്നു. പോളിയോവൈറസ് കണ്ടെത്തുന്നതിനായി വിശാലമായ നിരീക്ഷണത്തിനും എല്ലാ പോളിയോമെയിലൈറ്റിസ് കേസുകളും കണ്ടെത്തുന്നതിനായി സംവേദനക്ഷമത വർദ്ധിപ്പിക്കുന്നതിനും 2005 ൽ ഗ്ലോബൽ പോളിയോമെയിലൈറ്റിസ് നിർമാർജ്ജന സംരംഭം എ.എഫ്.പിയെ ഒരു നിരീക്ഷണ ഉപകരണമായി സ്വീകരിച്ച് ഇന്ത്യയിൽ എ.എഫ്.പിയുടെ കേസ് നിർവചനം വിശാലമാക്കി. എ‌എഫ്‌പിയുടെ വിപുലീകരിച്ച കേസ് നിർവചനം ഗില്ലിയൻ-ബാരെ സിൻഡ്രോം, ട്രാൻ‌വേഴ്‌സ് മൈലിറ്റിസ്, ട്രോമാറ്റിക് ന്യൂറിറ്റിസ്, അവ്യക്തമായ കേസുകൾ എന്നിവയുൾപ്പെടെ നോൺ‌പോളിയോ എ‌എഫ്‌പി (എൻ‌പി-എ‌എഫ്‌പി) കാരണങ്ങൾ ഉൾക്കൊള്ളുന്നു. വാക്സിനിലെ സജീവമായ വൈറസ് കുട്ടികൾക്ക് ദോഷം വരുത്തുന്ന രൂപത്തിലേക്ക് പരിവർത്തനം ചെയ്യാമെന്ന അപകടസാധ്യത ഇല്ലാതാക്കുന്നതിനായി തത്സമയ ഓറൽ പോളിയോ വാക്സിൻ ഉപയോഗിക്കാൻ ലോകാരോഗ്യ സംഘടന ശ്രമിക്കുന്നു.
അവലംബം
വർഗ്ഗം:ഇന്ത്യയിലെ ആരോഗ്യപദ്ധതികൾ വർഗ്ഗം:Pages with unreviewed translations
ലീഗ്ഗ്ടൺ മീസ്റ്റർ
ലീഗ്ഗ്ടൺ മരിസ്സ മീസ്റ്റർ (ജനനം: ഏപ്രിൽ 9, 1986), ഒരു അമേരിക്കൻ നടി, ഗായിക, ഗാനരചയിതാവ്, മോഡൽ എന്നീ നിലകളിലെല്ലാം പ്രശസ്തയാണ്. ഗോസിപ്പ് ഗേൾ (2007-2012) എന്ന ടെലിവിഷൻ പരമ്പരയിലെ ബ്ലെയർ വാൽഡോർഫ് എന്ന കഥാപാത്രത്തിൻ പേരിലാണ് അവർ കൂടുതൽ ശ്രദ്ധേയയായത്. കില്ലർ മൂവി (2008), കൺട്രി സ്ട്രോംഗ് (2010, ദ റൂംമേറ്റ് (2011), മോണ്ടെ കാർലോ (2011), ദ ഓറഞ്ചസ് (2011), ദ ജഡ്ജ് (2014) തുടങ്ങിയ ചിത്രങ്ങളിലും അവർ അഭിനയിച്ചിട്ടുണ്ട്. അഭിനയത്തിന് പുറമേ, മീസ്റ്റർ സംഗീത മേഖലയിലേയ്ക്കും തൻറെ പ്രവർത്തനങ്ങൾ വ്യാപിപ്പിച്ചിരുന്നു.
അവലംബം
വർഗ്ഗം:1986-ൽ ജനിച്ചവർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:അമേരിക്കൻ ചലച്ചിത്ര നടിമാർ
രാം സേവക് ശർമ്മ
ഒരു മുൻ ഇന്ത്യൻ ബ്യൂറോക്രാറ്റാണ് രാം സേവക് ശർമ്മ. യുണീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യയുടെ ആദ്യ ഡയറക്ടർ ജനറലായിരുന്ന അദ്ദേഹം പിന്നീട് ടെലികോം റെഗുലേറ്ററി അതോറിറ്റി ഓഫ് ഇന്ത്യയുടെ (ട്രായ്) ചെയർമാനായി നിയമിതനായി. വിരമിച്ച ശേഷം, ആയുഷ്മാൻ ഭാരത് യോജന ആരോഗ്യ സംരക്ഷണ പദ്ധതി നിയന്ത്രിക്കുന്ന നാഷണൽ ഹെൽത്ത് അതോറിറ്റി ഓഫ് ഇന്ത്യയുടെ സിഇഒ ആയി നിയമിതനായി.
ആദ്യകാല ജീവിതവും വിദ്യാഭ്യാസവും
ഉത്തർപ്രദേശിലെ ഒരു ചെറിയ ഗ്രാമത്തിൽ ജനിച്ച അദ്ദേഹം ഗ്രാമത്തിനടുത്തുള്ള സ്കൂളുകളിൽ നിന്നാണ് പ്രാഥമിക വിദ്യാഭ്യാസം പൂർത്തിയാക്കിയത്. അലഹബാദ് സർവകലാശാലയിൽ ചേർന്ന അദ്ദേഹം അവിടെ നിന്ന് സയൻസ് ബിരുദം (ബിഎസ്‌സി) നേടി. 1978-ൽ ഐഐടി കാൺപൂരിൽ നിന്ന് മാസ്റ്റേഴ്സ് പൂർത്തിയാക്കി. ഇന്ത്യാ ഗവൺമെന്റിൽ നിന്ന് അവധിയെടുത്ത്, 2002-ൽ കാലിഫോർണിയ സർവകലാശാലയിൽ നിന്ന് കമ്പ്യൂട്ടർ സയൻസിൽ മാസ്റ്റേഴ്സും നേടി. തുടർന്ന് ഡെൽഹി ഐഐടിയിൽ നിന്ന് പിഎച്ച്ഡിയും നേടി.
ഉദ്യോഗം
രാം സേവക് ശർമ്മ 1978-ൽ ഇന്ത്യൻ അഡ്മിനിസ്ട്രേറ്റീവ് സർവീസിൽ (ഐഎഎസ്) ചേർന്നു. ജാർഖണ്ഡ് കേഡറിൽ പെട്ടയാളാണ്. 1986-ൽ, കുറ്റകൃത്യങ്ങൾ നടക്കുന്ന ജില്ലയിൽ മോഷ്ടിക്കപ്പെട്ട എല്ലാ തോക്കുകളുടെയും റെക്കോർഡ് സൂക്ഷിക്കാൻ DBASE-ൽ അദ്ദേഹം ഒരു പ്രോഗ്രാം എഴുതി. ഒരു തോക്ക് കണ്ടെത്തിയാലുടൻ, ആയിരക്കണക്കിന് പഴക്കമുള്ള റെക്കോർഡുകൾക്കിടയിൽ പ്രോഗ്രാം ഒരു തിരയൽ അന്വേഷണം നടത്തും. വെറും 30 ദിവസത്തിനുള്ളിൽ 22 കേസുകൾ പരിഹരിക്കാൻ ഈ സോഫ്റ്റ്‌വെയർ സഹായിച്ചു.
ട്രായ്
2015 ഓഗസ്റ്റ് മുതൽ മൂന്ന് വർഷത്തേക്ക് ടെലികോം റെഗുലേറ്ററി അതോറിറ്റി ഓഫ് ഇന്ത്യയുടെ (ട്രായ്) ചെയർമാനായി അദ്ദേഹം നിയമിതനായി. ഈ കാലാവധി അവസാനിച്ചപ്പോൾ, അദ്ദേഹത്തിന് രണ്ട് വർഷം കൂടി നീട്ടി നൽകി. ട്രായ് ചെയർമാനെന്ന നിലയിൽ, ഇന്ത്യയിൽ നെറ്റ് ന്യൂട്രാലിറ്റി നിയന്ത്രണങ്ങൾ സ്വീകരിക്കുന്നതിന് അദ്ദേഹം നേതൃത്വം നൽകി. ബ്രോഡ്കാസ്റ്റ്, കേബിൾ സേവനങ്ങൾക്കായി ഒരു പുതിയ ചട്ടക്കൂട് മൊബൈൽ നമ്പർ പോർട്ടബിലിറ്റി സംവിധാനം തുടങ്ങിയ പദ്ധതികൾ അദ്ദേഹം നടപ്പിലാക്കാൻ ശ്രമിച്ചു. ട്രായ് ചെയർമാനെന്ന നിലയിൽ, ഇന്റർകണക്‌ട് ഉപയോഗ നിരക്കുകൾ ക്രമേണ കുറയ്ക്കുക എന്ന അദ്ദേഹത്തിന്റെ ലക്ഷ്യം ചിലരുടെ പ്രശംസയും മറ്റു ചിലരിൽ നിന്ന് വിമർശനവും നേടി. ഈ മേഖലയുടെ തുടർച്ചയായ വളർച്ചയ്ക്ക് ഈ നിരക്കുകൾ കുറയ്ക്കേണ്ടത് ആവശ്യമാണെന്ന് ട്രായ് വാദിക്കുന്നവർ അവകാശപ്പെടുമ്പോൾ തീരുമാനം ജിയോയോട് പക്ഷപാതപരമാണെന്ന് വിമർശകർ ആരോപിക്കുന്നു.
എൻഎച്ച്എ
സിഇഒ, എൻഎച്ച്എ എന്ന നിലയിൽ, ഇന്ത്യൻ ജനതയ്ക്ക് കോവിഡ് 19 വാക്സിനുകൾ നൽകുന്നതിനുള്ള ദേശീയ ശ്രമത്തിന് നേതൃത്വം നൽകാനുള്ള ഉത്തരവാദിത്തം അദ്ദേഹത്തിനുണ്ട്.
വിവാദങ്ങൾ
2018-ൽ, ഇന്ത്യയുടെ ദേശീയ ബയോമെട്രിക് ഐഡിയുടെ സ്വകാര്യതയെയും ദുരുപയോഗം സാധ്യതയെയും കുറിച്ചുള്ള ആശങ്കകൾ ശർമ്മ തള്ളിക്കളയുകയും "പറ്റുമെങ്കിൽ എനിക്ക് എന്തെങ്കിലും ദ്രോഹമുണ്ടാക്കാൻ" ഉപയോക്താക്കളെ വെല്ലുവിളിക്കുകയും ചെയ്തുകൊണ്ട് ട്വിറ്ററിൽ തന്റെ ആധാർ നമ്പർ വെളിപ്പെടുത്തി. വെല്ലുവിളിയുടെ ഉദ്ദേശം "... ആധാർ വ്യക്തിയുടെ സ്വകാര്യതയിൽ വിട്ടുവീഴ്ച ചെയ്യുമെന്ന സിദ്ധാന്തത്തെ പൊളിച്ചെഴുതുക" ആയിരുന്നുവെന്ന് പ്രസ്താവിച്ചു. ഇതിനെത്തുടർന്ന്, വ്യക്തിഗത ഗവേഷകർക്ക് അദ്ദേഹത്തിന്റെ സ്വകാര്യ വിലാസം, അവൻ ഉപയോഗിച്ച മൊബൈൽ ഫോണിന്റെ നമ്പർ, കൂടാതെ ഉപയോഗിച്ച മറ്റൊരു ഫോൺ നമ്പർ, അദ്ദേഹത്തിന്റെ വാട്ട്‌സ്ആപ്പ് പ്രൊഫൈൽ ചിത്രം, വോട്ടർ തിരിച്ചറിയൽ കാർഡ്, പാൻ കാർഡ് എന്നിവ കണ്ടെത്താൻ കഴിഞ്ഞു. ഇതൊന്നും തന്നെ ദ്രോഹിക്കാനായുള്ള വിവരങ്ങളായി ഉപയോഗിക്കാനാകില്ലെന്ന് വ്യക്തമാക്കി ശർമ്മ ട്വിറ്ററിൽ ഈ വെളിപ്പെടുത്തലുകൾ തള്ളിക്കളഞ്ഞു. ദുരുപയോഗം ചെയ്യാനുള്ള സാധ്യത തെളിയിക്കാൻ അയാളുടെ ബാങ്ക് അക്കൗണ്ടുകളിലൊന്നിൽ ₹ 1 നിക്ഷേപിക്കാൻ ഈ വിവരങ്ങൾ ഉപയോഗിച്ചു. ശർമ്മയെക്കുറിച്ചുള്ള ഈ വ്യക്തിഗത വിവരങ്ങൾ ഇതിനകം പൊതുസഞ്ചയത്തിൽ ഉണ്ടെന്ന് സൂചിപ്പിച്ചുകൊണ്ട് UIDAI ഒരു പ്രസ്താവന നടത്തി. 2020 ഡിസംബറിൽ, ശർമ്മയുടെ ആധാർ നമ്പർ ഉപയോഗിച്ച് അദ്ദേഹത്തെ ഒരു കാർഷിക ആനുകൂല്യ പദ്ധതിയായ പിഎം കിസാൻ യോജനയ്ക്കായി വഞ്ചനാപരമായി രജിസ്റ്റർ ചെയ്തു, അതിന്റെ ഫലമായി അയാൾക്ക് അർഹതയില്ലാത്ത ആനുകൂല്യങ്ങൾ അദ്ദേഹത്തിന്റെ അക്കൗണ്ടിൽ നിക്ഷേപിക്കപ്പെട്ടു. മതിയായ പരിശോധന നടത്തുന്നതിൽ സംസ്ഥാന സർക്കാരാണ് പരാജയപ്പെട്ടതെന്ന് ശർമ കുറ്റപ്പെടുത്തി.
റഫറൻസുകൾ
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ വർഗ്ഗം:1955-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
പിസി-98
പിസി-9800 സീരീസ് (ജാപ്പനീസ്: പിസി-9800シリーズ, Hepburn: Pī Shī Kyūsen Happyaku Shirīzu), സാധാരണയായി പിസി-98 അല്ലെങ്കിൽ 98 (キューハチ, ജാപ്പനീസ്, Kyū-ha 1 ലൈനപ്പ്, ക്യൂബി-ഹ-6 ) 1982 മുതൽ 2000 വരെ എൻഇസി(NEC) നിർമ്മിച്ച 32-ബിറ്റ് പേഴ്സണൽ കമ്പ്യൂട്ടറാണിത്. ജാപ്പനീസ് പേഴ്സണൽ കമ്പ്യൂട്ടർ വിപണിയിൽ ഈ പ്ലാറ്റ്ഫോം എൻഇസി ആധിപത്യം പുലർത്തി, 1999 ആയപ്പോഴേക്കും 18 ദശലക്ഷത്തിലധികം യൂണിറ്റുകൾ വിറ്റഴിക്കപ്പെട്ടു. എൻഇസി ഈ മെഷീനുകൾ പാശ്ചാത്യ രാജ്യങ്ങളിൽ വിപണനം ചെയ്തില്ലെങ്കിലും, ആദ്യകാല പിസി-98 മോഡലുകൾക്ക് സമാനമായ ഹാർഡ്‌വെയർ ഉള്ള എൻഇസി എപിസി(APC) സീരീസ് വിറ്റു.
വിജയകരമായ പിസി-8800 സീരീസുമായി ബാക്ക്വേഡ് കംമ്പാറ്റിബിലിറ്റി ബിസിനസ്സ് അധിഷ്ഠിത പേഴ്സണൽ കമ്പ്യൂട്ടറായാണ് പിസി-98 ആദ്യം പുറത്തിറക്കിയത്. പരമ്പരയുടെ ശ്രേണി വികസിച്ചു, 1990-കളിൽ ഇത് വിദ്യാഭ്യാസവും ഹോബികളും ഉൾപ്പെടെയുള്ള വിവിധ വ്യവസായ മേഖലകളിൽ ഉപയോഗിച്ചു. മൂന്നാം കക്ഷി വിതരണക്കാരെയും അനേകം ഉപയോക്താക്കളെയും ആകർഷിക്കുന്നതിൽ എൻഇസി വിജയിച്ചു, 1991 ആയപ്പോഴേക്കും 60% വിപണി വിഹിതവുമായി പിസി-98 ജാപ്പനീസ് പിസി വിപണിയിൽ ആധിപത്യം സ്ഥാപിച്ചു. ഐബിഎം(IBM) ക്ലോണുകൾക്ക് ജപ്പാനിലെ ഒന്നിലധികം എഴുത്ത് സംവിധാനങ്ങൾ എളുപ്പത്തിൽ കൈകാര്യം ചെയ്യാൻ മതിയായ ഗ്രാഫിക്സ് എബിലിറ്റി ഇല്ലായിരുന്നു, പ്രത്യേകിച്ചും ആയിരക്കണക്കിന് പ്രതീകങ്ങളുള്ള കാഞ്ചി(ജാപ്പനീസ് എഴുത്ത്). കൂടാതെ, ജാപ്പനീസ് കമ്പ്യൂട്ടർ നിർമ്മാതാക്കൾ ആഭ്യന്തര വിപണിയിൽ ഓരോ പ്രൊപ്രൈറ്ററി ആർക്കിടെക്ചറും അടിസ്ഥാനമാക്കിയുള്ള വ്യക്തിഗത കമ്പ്യൂട്ടറുകൾ വിപണനം ചെയ്തു. ആപ്പിൾ ഒഴികെയുള്ള ആഗോള പിസി നിർമ്മാതാക്കൾ ഈ ഭാഷായിലുള്ള തടസ്സം മറികടക്കുന്നതിൽ പരാജയപ്പെട്ടു, ജാപ്പനീസ് പിസി വിപണി ആഗോള വിപണിയിൽ നിന്ന് ഒറ്റപ്പെട്ടു.
1990 ആയപ്പോഴേക്കും ശരാശരി സിപിയുകൾക്കും ഗ്രാഫിക്‌സ് കഴിവുകൾ വേണ്ടത്ര മെച്ചപ്പെട്ടു. ഡോസ്/വി ഓപ്പറേറ്റിംഗ് സിസ്റ്റം ഐബിഎം ക്ലോൺസിനെ ഒരു സോഫ്‌റ്റ്‌വെയർ ഫോണ്ട് ഉപയോഗിച്ച് മാത്രം ജാപ്പനീസ് ടെക്‌സ്‌റ്റ് പ്രദർശിപ്പിക്കാൻ സാധിക്കുന്ന തരത്തിലാക്കി, ഇത് ആഗോള പിസി നിർമ്മാതാക്കൾക്ക് ജാപ്പനീസ് പിസി വിപണിയിൽ പ്രവേശിക്കാൻ അവസരം നൽകി. പിസി-98 ഒരു നോൺ-ഐബിഎം കംമ്പാറ്റിബിലിറ്റിയുള്ള x86-അധിഷ്ഠിത കമ്പ്യൂട്ടറാണ്, അതിനാൽ എംഎസ്ഡോസ്, മൈക്രോസോഫ്റ്റ്‌ വിൻഡോസ് എന്നിവയുടെ പോർട്ടഡ് (പ്രാദേശികവൽക്കരിക്കപ്പെട്ട) പതിപ്പുകൾ പ്രവർത്തിപ്പിക്കാൻ ഇതിന് സാധിക്കും. എന്നിരുന്നാലും, വിൻഡോസ് വ്യാപിച്ചപ്പോൾ, സോഫ്റ്റ്‌വെയർ ഡെവലപ്പർമാർക്ക് ഓരോ നിർദ്ദിഷ്ട പ്ലാറ്റ്‌ഫോമിനും വെവ്വേറെ സോഫ്‌റ്റ്‌വെയർ കോഡ് ചെയ്യേണ്ടതില്ല, കൂടാതെ പിസി-98 മറ്റ് ഐബിഎം ക്ലോണുകളെപ്പോലെ തന്നെ വിൻഡോസ് അധിഷ്‌ഠിത മെഷീനുകളിലൊന്നായി കണക്കാക്കപ്പെട്ടു. നിർമ്മാണച്ചെലവ് കുറയ്ക്കുന്നതിനായി ഐബിഎം ക്ലോണുകൾക്കായി വികസിപ്പിച്ചെടുത്ത കുത്തകയല്ലാത്ത(non-proprietary) ഭാഗങ്ങൾ പിസി-98 സ്വീകരിച്ചു. വിൻഡോസ് 95-ന്റെ ജനപ്രീതി കാരണം, ലെഗസി ആപ്ലിക്കേഷനുകൾ ആശ്രയിക്കുന്ന പിസി-98-ന്റെ ആവശ്യം കുറഞ്ഞു. 1997-ൽ, എൻഇസി പിസി-98-നുമായുള്ള കംമ്പാറ്റിബിലിറ്റി ഇല്ലാതാകുകയും, പിസി സിസ്റ്റം ഡിസൈൻ ഗൈഡിനെ അടിസ്ഥാനമാക്കി പിസി98-എൻഎക്സ് സീരീസ് പുറത്തിറക്കുകയും ചെയ്തു.
ഡൊമിംഗോ പയസ്
പതിനാറാം ശതകത്തിൽ, കൃഷ്ണദേവരായരുടെ വാഴ്ചക്കാലത്ത് വിജയനഗരം സന്ദർശിച്ച പോർത്തുഗീസു യാത്രികനാണ് ഡൊമിംഗോ പയസ്. തലസ്ഥാനനഗരിയുടെ പ്രൗഢിയെപ്പറ്റി പയസ് തന്റെ യാത്രക്കുറിപ്പുകളിൽ സവിസ്തരം പ്രതിപാദിച്ചിട്ടുണ്ട്.
വിജയനഗരത്തെപ്പറ്റി
ഡൊമിംഗോ പയസ്സിന്റെ യാത്രക്കുറിപ്പിന്റെ പേര് വിജയനഗരത്തിൽ താൻ കണ്ട കാഴ്ചകളും കണ്ടറിഞ്ഞ വിവരങ്ങളും എന്നാണ്. നൃസിംഗ സാമ്രാജ്യമെന്നാണ് പയസ് കറിപ്പിടുന്നത്. അംകോള, മിർഗോ,ഹോനോർ,ബറ്റെക്കല്ലാ, മാംഗലൂർ എന്നീ തുറമുഖപട്ടണങ്ങളെപ്പറ്റിയും സാമ്രാജ്യത്തിന്റെ ഭൂപ്രകൃതിയെപ്പറ്റിയും പറയുന്നു. മണ്ണ്വിന്റെ വളക്കുറ്, കന്നുകാലികൾ, ഇതിനെപ്പറ്റിയൊക്കെ പയസ്  പ്രസ്താവിക്കുന്നു. കോട്ടമതിലുകളുളള ദാർചാ എന്ന പട്ടണത്തെപ്പറ്റിയും അതിനകത്തെ അതി മനോഹരമായ ക്ഷേത്രത്തെപ്പറ്റിയും വിവരണങ്ങളുണ്ട്. ഇത് ധാർവാർ ആയിരിക്കാമെന്ന് സെവെൽ അനുമാനിക്കുന്നു. തലസ്ഥാനനഗരിയായ ബിസ്നഗരയുടെ കന്മതിലുകൾ, കോട്ടവാതിലുകൾ എന്നിവയെപ്പറ്റി എഴുതിയശേഷം, ജീവിതരീതികൾ, ആരാധന സമ്പ്രദായങ്ങൾ, ഭക്ഷണ സമ്പ്രദായങ്ങൾ, ആചാരരീതികൾ എന്നിവയെപ്പറ്റിയും കുറിപ്പുകളിലുണ്ട്.
അവലംബം
വർഗ്ഗം:സഞ്ചാരികൾ വർഗ്ഗം:ഇന്ത്യയിലെത്തിയ സഞ്ചാരികൾ
മുനവ്വർ ഫാറൂഖി
ഇന്ത്യയിലെ ഒരു ആക്ഷേപഹാസ്യ കലാകാരനാണ് മുനവ്വർ ഇഖ്ബാൽ ഫാറൂഖി (ജനനം: 28 ജനുവരി 1992). 2021 ജനുവരി 02-ന് അറസ്റ്റിലായ അദ്ദേഹം സുപ്രിം കോടതി ജാമ്യത്തിൽ പുറത്തിറങ്ങി.
ജീവിതരേഖ
ഗുജറാത്തിലെ ജുനാഗഡിലാണ് 1992 ജനുവരി 28-ന് മുനവ്വർ ഫാറൂഖിയുടെ ജനനം. 2002-ലെ ഗുജറാത്ത് കലാപശേഷം 2007-ൽ മുംബെയിലെ ഡോംഗ്രിയിലേക്ക് അദ്ദേഹത്തിന്റെ കുടുംബം കുടിയേറി. പിതാവ് രോഗബാധിതനായതിനെ തുടർന്ന് പതിനേഴാം വയസ്സിൽ തന്നെ ഒരു പാത്രക്കടയിൽ ജോലി ആരംഭിച്ച മുനവ്വർ സിദ്ദീഖി, പിന്നീട് ഗ്രാഫിക് ഡിസൈനറായി ജോലി നേടി. സോഷ്യൽ മീഡിയ- ഒടിടി പ്ലാറ്റ്‌ഫോമുകളുടെ സാധ്യതകൾ മനസ്സിലാക്കിയ മുനവ്വർ 2017 മുതൽ ആക്ഷേപഹാസ്യ അവതാരകനായി പ്രവർത്തിച്ചുതുടങ്ങി
അവലംബം
വർഗ്ഗം:മുംബൈയിൽ നിന്നുള്ള വ്യക്തികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1992-ൽ ജനിച്ചവർ
ഏഥെൽ ഡി. അല്ലെൻ
'''ഏഥെൽ ഡി. അല്ലെൻ''' (മേയ് 8, 1929 - ഡിസംബർ 16, 1981) ഒരു ആഫ്രിക്കൻ-അമേരിക്കൻ രാഷ്ട്രീയക്കാരനും റിപ്പബ്ലിക്കൻ പാർട്ടിയിൽ നിന്നുള്ള വൈദ്യയുമായിരുന്നു. ഇംഗ്ലീഷ്:Ethel D. Allen. 10 മാസക്കാലം ഡിക്ക് തോൺബർഗിന്റെ ഗവർണറുടെ കീഴിൽ കോമൺവെൽത്ത് ഓഫ് പെൻസിൽവാനിയയുടെ സെക്രട്ടറിയായി സേവനമനുഷ്ഠിച്ചു. 1979 ജനുവരി, ഒക്ടോബർ മാസങ്ങളിൽ. സംസ്ഥാന കാബിനറ്റിൽ സേവനമനുഷ്ഠിക്കുന്നതിന് മുമ്പ്, ഏഥെൽ അഞ്ചാമത്തെയും വലിയ ജില്ലകളെയും പ്രതിനിധീകരിച്ച് 1972 മുതൽ 1979 വരെ ഫിലാഡൽഫിയ സിറ്റി കൗൺസിൽ അംഗമായിരുന്നു.
ജീവിതരേഖ
പെൻസിൽവാനിയയിലെ ഫിലാഡൽഫിയയിലാണ് ഏഥെൽ ജനിച്ചത്. അവൾ വെസ്റ്റ് വിർജീനിയ സ്റ്റേറ്റ് കോളേജിൽ പഠിച്ചു, അവിടെ കെമിസ്ട്രിയിലും ബയോളജിയിലും ഗണിതശാസ്ത്രത്തിൽ പ്രാവീണ്യം നേടി, 1963 ൽ ഫിലാഡൽഫിയ കോളേജ് ഓഫ് ഓസ്റ്റിയോപതിക് മെഡിസിനിൽ നിന്ന് ഓസ്റ്റിയോപ്പതി ഡോക്ടർ നേടി. അവളുടെ മാതാപിതാക്കൾ പ്രാദേശിക ഡെമോക്രാറ്റിക് രാഷ്ട്രീയത്തിൽ സജീവമായിരുന്നപ്പോൾ, ഏഥെൽ ഒടുവിൽ റിപ്പബ്ലിക്കൻ വോളന്റിയറായി മാറി, 1952 -ൽ ഡ്വൈറ്റ് ഐസൻഹോവർ ഉൾപ്പെടെയുള്ള വിവിധ പ്രചാരണങ്ങൾക്കായി പ്രവർത്തിച്ചു